GURIJEV: MIGRACIJE NEĆE STATI SA POBOLJŠANjEM KVALITETA ŽIVOTA | SRNA\nGURIJEV: MIGRACIJE NEĆE STATI SA POBOLJŠANjEM KVALITETA ŽIVOTA\nSARAJEVO, 9. MAJA /SRNA/ - Percepija o migrantima vrlo često je negativna jer se smatra da je riječ o ljudima niskog stepena edukacije, što vrlo često nije slučaj, istaknuto je danas u Sarajevu tokom sesije "Migracije u regionu EBRD-a: pretvaranje izazova u priliku", koja je održana u okviru godišnjeg sastanka Odbora guvernera Evropske banke za obnovu i razvoj /EBRD/.\nGlavni ekonomista EBRD-a Sergej Gurijev istakao je tokom sesije da je urađena velika studija ove banke koja je pokazala da različite tendencije migracija - od izbjeglica do ekomskih migranata.\n"Postoje različiti migracioni trendovi. U nekim zemljama je najveći izazov emigracija dok postoje druge, poput Jordana, Libana i Turske, koje primaju milion sirijskih izbjeglica. Zemlje u centralnoj Evropi pate od emigracije, ali ne vole nove migrante", rekao je Gurijev.\nKao primjer je naveo da milion Poljaka danas živi u Velikoj Britaniji, a istovremeno dva miliona Ukrajinaca živi u Poljskoj.\n"Treba razmisliti o tome kako migraciju načiniti prilikama, a ne izazovom. Pristupanjem novih zemalja Evropskoj uniji se to tržište rada otvorilo i dalo priliku mnogim visokoobrazovanim ljudima sa istoka da krenu na zapad", rekao je Gurijev.\nOn je pojasnio da to ima i implikacije na zemlje iz kojih su ti ljudi otišli, jer rodbini šalju novac, a pojedini se vrate u zemlje iz kojih su otišli i donose inovacije i investicije.\n"LJudi sa zapada ne donose samo novac, nego i vještine. Migracije stavaraju koristi za obje strane", rekao je Gurijev.\nOn je poručio da će u budućnosti biti još migracija, te da je pogrešna pretpostavka da će migracije stati kada svijet postane bogatiji i kada se poboljša kvalitet života u zemljama niskog prihoda.\n"Ekonomisti smatraju da će razvoj zemalja niskog prihoda na nivo zemalja srednjeg prihoda potencijelnih migranata biti još više, jer će biti u mogućnosti i da plate put", dodao je Gurijev.\nTokom sesije je istaknuto da ljudi stotinama godina emigriraju iz siromašnijih zemalja Balkana i drugih dijelove istočne Evrope na zapad, ali da je tada bilo i dovoljno djece, kojima se taj trend mogao nadoknaditi.\nNovinar "Ekonomista" Tim Džudah rekao je tokom sesije da sve projekcije pokazuje da ove zemlje imaju sve manje populacije i da će taj trend biti nastavljen do 2050. godine.\n"Prije su ljudi sa sela bili u dilemi da se presele sa sela u grad, dok danas razmišljaju zašto iz Tuzle ići u Sarajevo kada mogu ići u Njemačku ili London", dodao je Džudah.\nDžudah je ukazao da mnogi ljudi u zapadnoj Evropi vide problem sa migrantima, što je veliko iskušenje za političare, s obzirom na to da se mora uzeti u obzir činjenica da populacija u regionu operacija EBRD-a stari.\n"Moramo uzeti u obzir činjenicu da će naša populacija za 20 do 50 godina biti različita u odnosu na danas. U migracijama imate dobitnike i gubitnike. Odgovorni političari moraju da obezbjede da ima što više dobitnika, te da i oni koji gube mogu da imaju određene koristi", dodao je on.\nTokom sesije predstavljeni su primjeri Mađarske, Poljske Ukrajine i Rumunije i odnosa tih zemalja prema dijaspori, uz napomenu da migracije ne zavise isključivo do visine plate.\nIzvještaj EBRD-a o migracijama je, kako su naveli panelisti, pokazao da na globalnom nivou 50 odsto migranata čine žene, a da je taj procenat u nekim dijelovima svijeta od 70 do 80 odsto.\nŽene su, kako je rečeno tokom panela, ranije emigrirale radi objedinjavanja porodica ili stupanja u brak, a danas jer žele bolje obrazovanje, radna mjesta i mogućnost da upravljaju svojim životom, što je u nekim državama u svijetu ograničeno.\nZbog činjenice da su žene koje migriraju podložnije trgovini ljudima i različitim vrstama ekospolatacije, postoji sve više inicijativa na globalnom nivou koja se bave tim pitanjima.\nIzvještaj EBRD-a, takođe, pokazuje da žene sa visokim obrazovanjem koje migriraju imaju tendenciju da završe na radnim mjestima koje ne odgovaraju njihovim kvalifikacija.\nGodišnji sastanak Odbora guvernera EBRD-a zatvoren je danas sesijom Alumni asocijacije EBRD-a, koja okuplja oko 3.000 članova i predstavlja jedinstvenu mrežu stručnjaka iz različitih sektora.


Oko 3000 Nišlija se uključilo u promociju borbe protiv govora mržnje\nBoban Kocev jun 15, 2014 10:17 h Izveštaj, Kultura 0\nBorbu protiv govora mržnje promovisali su lokalni umetnici kroz pesmu, hip hop plesa, grafita i uličnog basket.\nOficijalni deo manifestacije su otvorili gradonačelnik Zoran Perišić, kao i najbolja rukometašica sveta Andrea Lekić, praćena koleginicama iz reprezentacije, takođe sjajnim igračicama Sanjom Damnjanović i Katarinom Tomašević. Govorieći o tome kako ne bi smelo više da bude mržnje u svakodnevnom životu, pogotovo u sportu, sjajne rukometašice su izmamile ovacije prepunog Amfiteatra navode organizatori.\nNakon zvaničnog otvaranja publici na Amfiteatru su predstavili Furio Đunta, Demonio, MCN, Grashopper, Beli, Ninna i Deda.\n„Dođi na Amfi'“ je festival koji je nastao 2012 godine, u okviru projekta „Know it, show it, share it“. Glavna ideja te manifestacije bila je promocija interkulturalnosti kroz uličnu kulturu. „Dođi na Amfi“ danas promoviše uličnu kulturu kroz različite teme uključujući različite alate, kao što su grafiti, break dance, hip hop muzika, fotografija, strip, basket 1vs1 i dr. Festival zagovara i promoviše društvene vrednosti kao što su poštovanje ljudskih prava, interkulturalni dijalog, društvenu inkluziju, borbu protiv govora mržnje i slično. Festival je neprofitnog karaktera i održava se jednom godišnje na amfiteatru na Nišavskom keju, a organizator ove manifestacije je nevladina organizacija KOM 018.\nPočinje osmi „Dođi na amfi“ u Nišu\nManifestacija ulične kulture treći put u Nišu\ndođi na amfikom018


Asamoah preko Božićnih praznika u Ghani | Ju1897.net\nAsamoah preko Božićnih praznika u Ghani\nObjavio: Dena u 13:56h / Kategorija: Novosti\nMedicinski tim Juventusa dopustio je da ozlijeđeni vezni igrač Juventusa i reprezentativac Ghane Božićne praznike provede u svojoj domovini u krugu najbližih.\nSvestrana zvijezda Juventusa oporavlja se od operacije koljena zbog koje će izbivati sa terena najviše četiri mjeseca kako predviđa medicinski tim prvaka Italije.\nSamim time, Kwadwo Asamoah će propustiti i nadolazeći Afrički kup nacija koji starta 17.-tog januara 2015.-te godine, u kojem se njegova reprezentacija nalazi u grupi C zajedno sa Alžirom, Senegalom i Južnom Afrikom.\n"Kwadwu Asamoahu koji se oporavlja od operacije dopuštena je posjeta familiji preko nadolazećih Božićnih praznika, a njegov povratak u Torino očekuje se 31.-vog decembra 2014.-te godine," glasila je zvanična objava.\nUsprkos svojoj nesreći pri ozljedi, Kwadwo Asamoah imenovan je u najbolji tim italijanskog prvenstva za 2013/14 sezonu.


Rosa soba za podršku dojenju od danas i u valjevskom porodilištu - Va1.info\nNaslovna/Vesti/Rosa soba za podršku dojenju od danas i u valjevskom porodilištu\nU nedeljama koje su posvećene dojenju već je najavljeno da će i valjevsko porodilište biti rame uz rame sa najvećim u Srbiji, opremanjem specijalizovane sobe za podršku dojenju. Zahvaljujući Rosa vodi, u valjevsko porodilište je stigla značajna donacija u vidu opreme.\nTako će mama i bebama biti na raspolaganju dve pumpe za izmazanje, frižider za mlečnu kuhinju, tri bebi komode sa kadicom za kupanje i podlogom za povijanje, tri fotelje za dojenje, tri mala stočića za dojilje, šest podloga za povijanje beba, pet jastuka za bebe prilikom dojenja, 80 majica-marama za dojenje, dva sterilizatora za bebi flašice, 7 čaša za mleko, a trpezarija u porodilištu je opremljena TV i DVD uređajem putem koga će biti emitovani promo edukativni filmovi o dojenju.\nRosa soba za podršku dojenju nalazi se u sastavu valjevskog porodilišta i smeštena je u specijalizovanu sobu za podršku dojenju sa zaduženim osobljem i potrebnom opremom u koju će majke moći da dođu, potraže stručne savete, uče o dojenju ili da doje, i da provedu vreme koje im je potrebno sa bebom.\nRosa soba za podršku dojenju je deo inicijative Ministarstva zdravlja i Rosa vode koja ima cilj da podrži mame na samom početku života sa bebom, tako što će im omogućiti svu neophodnu pomoć, edukaciju i podršku oko dojenja, a kontakt sa Rosa vodom je uspostavio dr Nenad Dimitrijević kao načelnik Službe ginekologije valjevske bolnice i osnivač i predsednik udruženja „Rodi se na lepom mestu“.\nIdeja o otvaranju Rosa sobe nastala je nakon otvaranja 3 banke humanog mleka i 20 škola roditeljstva širom Srbije, kroz koje su Ministarstvo zdravlja i Rosa voda podržale na hiljade roditelja u najranjivijem periodu roditeljstva.\nGrađani su tokom poslednjih meseci 2018. I 2019. godine pozivani da kupovinom Rosa flaše od 1,5 l doniraju sredstva za opremanje sobe. Rosa u skladu sa sastavom vode koja pogoduje svima, već više od jedne decenije podržava ono što je važno, a to je porodica. Nakon dva nacionalna projekta koja su realizovana u saradnji sa Ministarstvom zdravlja, javila se potreba da se pruži podrška mamama da svom detetu osiguravaju ne samo najbolju moguću hranu već i bliskost i rano vezivanje, koje ostaje u sećanju čitavog života.


Vesti online / Vesti / Svet / "Vesti" u Austriji: Protesti zbog budžeta\nU Gornjoj Austriji i dalje burne reakcije izaziva predlog budžeta za predstojeću godinu. Zbog toga su tenzije između vodećih partija Socijaldemokratske (SPOe) i Narodne stranke (VP) pogotovo u oblasti kulture i socijanih izdavanja.\nGrađani ispred pokrajinske Vlade Gornje Austrije\nZbog najave da će oko 17 miliona evra biti manje sredstava u 2018. godini za ministarstvo kulture, ispred zgrade pokrajinske vlade u Lincu je protestovalo oko 1.500 ljudi.\nUz radnike u kulturi, najviše će izgleda to osetiti i najugroženije kategorije stanovništva. Tako predsednik Socijademokratske partije Gornje Austrije Birgit Gerštorfer tvrdi da će umanjenjem troškova biti uskraćena izgradnja čak 400 stanova za osobe za posebnim potrebama na nivou pokrajine, koje su planirane do 2021. godine. Sa druge strane Volfgang Hatmansdorfer, zadužen za socijalna pitanja ispred Narodne stranke, tvrdi da je reč o čistim spekulacijama i da niko neće biti pogođen predlogom budžeta.\nU raspravu se uključio i guverner Tomas Štelcer, takođe visoki zvaničnik narodnjaka, sa predlogom da se u sledeće tri godine, tačnije do 2021. godine, obezbede posebna sredstva za rešavanja socijalnih projekata.\nOstaje da se vidi šta će na kraju odlučiti poslanici u pokrajinskom Parlamentu, koji će se ovih dana upoznati sa detaljnim predloga budžeta, koji bi trebalo da se izglasa sledeće nedelje.\nSVET Ubici 16 Srba 11 godina robije\nSVET "Vesti" sa našim zemljakom u Lincu: Simeun kukuruzom namamio šarana


Objavljeno petak, 22 decembar 2017 17:16\nPovodom upriličenog tradicionalnog doručka Predsjednika opštine sa novinarima oglasio se Biroa za odnose sa javnošću Opštine Berane. Dostavljeno saopštenje Espona integralno prenosi.\nPredsjednik opštine Berane Dragoslav Šćekić, sa saradnicima, pred nastupajuće božićne i novogodišnje praznike, urpiličio je tradicionalni radni doručak sa predstavnicima sredstava javnog informisanja na kojem je prisutne novinare upoznao sa aktivnostima lokalne uprave.\nZahvaljujući se na dosadašnjoj saradnji, on je naglasio je ono što je planirano, kada je riječ o aktivnostima lokalne uprave u prethodnoj godini, u ovoj godini je uspješno realizovano.\n„Problem koji je postojao sa deponijom u Rujištima riješen je Odlukom da se Opštini Berane odobri na privremeno upravljanje i korišćenje, bez naknade, zemljište u ovoj katastarskoj opštini na period od pet godina uz mogućnost produženja. Zatim, potpisan je sporazum sa mještanima i u toku su radovi na izgradnji kvalitetnog puta prema Rujištima kako bi se nadoknadilo ono što je loše urađeno tokom prethodnih radova od strane izvođača istih“, kazao je predsjednik i dodao da su upravo završeni radovi na izgradnji ulice Todora Đeda Vojvodića.\n„Кada je riječ o kapitalnim infrastrukturnim projektima, radovi na Univerzitetskom centru su završeni dok su radovi na novoj sportskoj hali pri kraju“, rekao je i objasnio da su razlozi kašnjenja u realizaciji pomenutih projekata procedure i opstrukcije sa nivoa izvođača i finansijera.\n„Opština je tradicionalno i ove godine obezbijedila besplatne udžbenike za sve učenike osnovnih škola sa područja naše opštine i na tu akttvnost smo jako ponosni“, kazao je Šćekić i istako da je lokalna samouprava u prethodnom periodu organizovala i podržala veliki broj kulturnih i sportskih manifestacija a to će biti slučaj i ubuduće.\nRadnom doručku su prisustvovali predstavnici sledećih medijskih kuća: Tufik Softić i Snežana Milić (Radio Berane), Darko Jovović (Dan), Violeta Jašović (Pobjeda), Sead Sadiković i Nebojša Rakonjac (TV Vijesti), Saša Radunović (Portal Espona), Mićo Sekulović (Večernje novosti) i Dragan Dedović (Radio Crne Gore) zaključuje se u saopštenju Biroa za odnose sa javnošću Opštine Berane.


Povodom 21. februara, Međunarodnog dana maternjeg jezika: Izumiranjem jezika izumiru i prava\nSagledani sa aspekta globalizacije, jezici kao društveni fenomen u 21. veku imaju posebnu kulturološko-političku i društvenu dimenziju. Danas se u svetu govori oko 6.000 jezika, a prognoze stručnjaka su da će do kraja ovog veka više od polovine njih odumreti. U svetlu savremenih jezičkih kretanja, Organizacija Ujedinjenih nacija za obrazovanje, nauku i kulturu (UNESKO) je 1999. godine proglasila 21. februar za Međunarodni dan maternjeg jezika. Time je jedan lokalni praznik, koji se od 1952. godine u Bangladešu obeležavao u znak sećanja na borbu studenata u tadašnjem Itočnom Pakistanu za pravo na obrazovanje i informisanje na njihovom maternjem, bengalskom jeziku i njegovo uvođenje u službenu upotrebu, prerastao u globalnu inicijativu za očuvanje jezika kao jednog od simbola kulturne osobenosti i šarolikosti svetske baštine, ali i sredstva za učenje, unapređenje obrazovanja i razvoj čovečanstva.\nOvogodišnji Međunarodni dan maternjeg jezika obeležava se pod sloganom „Kvalitetno obrazovanje, jezici nastave i rezultati obrazovanja”. Imajući u vidu značaj maternjeg jezika u obrazovanju, kao i činjenicu da je pripadnicama i pripadnicima nacionalnih manjina u Republici Srbiji omogućeno da na svim nivoima obrazovanja i vaspitanja nastavu pohađaju na svom maternjem jeziku, Pokrajinski zaštitnik građana - ombudsman skreće pažnju na to da, sa druge strane, izučavanje srpskog jezika kao nematernjeg u našoj zemlji još uvek nije adekvatno rešeno. Ovakvo stanje, zajedno sa činjenicom da se u AP Vojvodini, odnosno Republici Srbiji izuzetno retko vode upravni, a još ređe ili gotovo nikada sudski postupci na jezicima u službenoj upotrebi, posebno je pogubno u sredinama u kojima pripadnici nacionalnih manjina žive u većem broju. Pod takvim okolnostima, maternji jezici se, umesto da podstiču i unapređuju jezičku i kulturnu raznolikost i višejezičnost, što je osnovna poruka i namera rezolucije Generalne skupštine UN kojom je 21. februar uspostavljen kao međunarodni praznik, pretvaraju u svoju suprotnost - sredstvo otuđenja i podvajanja među kulturama i narodima.\nDatum kreiranja: 10 februar 2016\nPokrajinskom zaštitniku građana - ombudsmanu obratio se veći broj građana tvrdeći da im stranački aktivisti dolazeći na njihovu kućnu adresu narušavaju privatnost, zahtevajući da se izjasne o tome da li će izaći na izbore i za koga će glasati, kao i da se u slučaju negativnog odgovora na ova pitanja, njihovo ime, prezime i adresa stanovanja zapisuju. Takođe, skrenuta je pažnja i na to da u ovakvim aktivnostima učestvuju i zaposleni u lokalnim organima uprave.\nUkoliko je tačna, veoma je zabrinjavajuća informacija da se zaposleni u jedinicama lokalne samouprave tokom radnog vremena bave prikupljanjem podataka o stranačkim opredeljenjima građana. Takvim angažmanom oni ne doprinose ostvarenju koncepta dobre uprave, slabe poverenje u institucije, otežavaju ostvarivanje ljudskih prava i uspostavljanje vladavine prava.\nU pogledu pritužbi građana da se anketiranjem narušava njihova privatnost, Pokrajinski zaštitnik građana - ombudsman ističe da je saradnja sa stranačkim anketarima stvar dobre volje svakog pojedinca. Građani nisu dužni da sarađuju u sprovođenju ankete i da otkrivaju svoja stranačka opredeljenja, niti su dužni da se legitimišu i stranačkim aktivistima daju lične podatke.\nUznemirenost građana izaziva i to što se u slučaju negativnog odgovora na pitanje da li će glasati za stranku partijskog aktiviste zapisuju lični podaci građana, kao i „obaveštenost“ aktiviste, njegovo poznavanje broja glasača u domaćinstvu i slično. Zbog sumnje da su navedeni podaci pribavljeni na nelegalan i nelegitiman način, o takvim pojavama građani treba da obaveste Poverenika za informacije od javnog značaja i zaštitu podataka o ličnosti.\nStrah građana da bi zbog svojih izbornih, odnosno političkih opredeljenja mogli trpeti negativne posledice i biti izloženi raznim sankcijama, ne treba ignorisati. Pokrajinski zaštitnik građana – ombudsman od političkih aktera očekuje da se uzdrže od svake zloupotrebe podataka, kao i svakog ponašanja koje bi se moglo razumeti kao pritisak na birače. Ako predstojeći izbori treba da budu slobodni i fer, ako izabrani predstavnici treba da uživaju poverenje birača, a politički sistem legitimnost, onda se neprihvatljivom i nedozvoljenom političkom ponašanju mora na decidiran način stati na kraj. U suprotnom, odgovornost za zaoštravanje političkih podela u društvu snosiće vođstva političkih stranaka.\nPovodom 9. februara, Dana bezbednog interneta: Pravni akti Srbije ne prepoznaju eksploataciju dece putem interneta i mobilnih telefona\nUprkos višegodišnjim aktivnostima nadležnih institucija, društveno odgovornim akcijama pojedinih provajdera usluga mobilne telefonije i interneta, kao i zalaganju organizacija civilnog društva koje se bave zaštitom prava deteta i edukacijom o bezbednom korišćenju informaciono-komunikacionih tehnologija (IKT), u Republici Srbiji i dalje ne postoji nijedan pravni akt, niti strateški dokument na državnom nivou koji prepoznaje ili definiše eksploataciju dece putem IKT kao poseban, sve učestaliji vid zlostavljanja, zloupotrebe i nasilja nad decom. Čak ni Strategija razvoja informatičkog društva u Republici Srbiji do 2020. godine decu ne pominje, niti ih izdvaja kao posebno ranjivu grupu podložnu eksploataciju putem IKT.\nMinistarstvo unutrašnjih poslova na konferenciji posvećenoj ovoj temi koja je održana prošlog novembra u Beogradu iznelo je podatak da je tokom 2015. godine policija uhapsila 35 osoba zbog krivičnog dela iskorišćavanja maloletnih lica za pornografiju i to ocenilo kao značajno povećanje u odnosu na prethodni period. Istraživanje Pokrajinskog zaštitnika građana - ombudsmana „Eksploatacija dece na internetu”, međutim, još 2013. godine je ukazalo na to da kriminološki pristup usmeren ka kažnjavanju počinilaca, a i to tek ukoliko delo uopšte bude otkriveno, prijavljeno i blagovremeno procesuirano, otkriva tek vrh ledenog brega. Situaciju dodatno usložnjava i činjenica da provajderi usluga interneta decu apsolutno ne prepoznaju čak ni kao posebnu grupu svojih korisnika, te je i njihova svest i potreba da se ona zaštite na nezadovoljavajućem nivou. Istraživanje takođe pokazuje da značajan broj odraslih nema naviku da decu upućuje na aktivnosti i onlajn sardžaje putem kojih se mogu informisati o bezbednom korišćenju IKT jer ni sami ne znaju za njih. Uz to, roditelji najčešće ne umeju da prepoznaju i da se suoče sa tim da je njihovo dete žrtva eksploatacije putem interneta, niti znaju kome da se obrate za pomoć.\nNepostojanje pravnih akata i strateških dokumenata koji bi decu prepoznali kao posebnu ranjivu grupu u kontekstu eksploatacije putem IKT onemogućava sistematsko praćenje njene zastupljenosti i uticaja, kao i preventivno delovanje celokupnog društva na ovu dugoročno pogubnu pojavu koja sve više uzima maha. Organizovano informisanje i edukacija dece, a posredno i odraslih, o pravilnom korišćenju IKT i načinima zaštite od zloupotrebe tako ostaje izvan školskog sistema ili je, u najboljem slučaju, svedena na fakultativnu aktivnost, dok žrtve ove vrste zloupotrebe i nasilja ostaju bez adekvatne podrške i zaštite. Zabrinjava i to da je informatika na osnovnoškolskom obrazovnom nivou samo izborni, a ne obavezni predmet.\nObeležavanjem Dana bezbednog interneta svake godine promoviše se bezbednije i odgovornije korišćenje onlajn tehnologija i mobilnih telefona, posebno među decom i mladima. Ove godine, 9. februar će širom sveta biti obeležen pod sloganom „Kakva je tvoja uloga?”. Javnosti se time želi poručiti da svaki pojedinac i pojedinka još od najranijeg uzrasta može da doprinese bezbednom i odgovornom korišćenju savremenih IKT.\nPovodom obeležavanja Bogojavljenja u JKP „Vodovod i kanalizacija” u Novom Sadu: Poštovati ustavna načela\nPovodom saopštenja JKP „Vodovod i kanalizacija“ da je i ove godine slavskim obredom i osvećenjem bogojavljenske vodice obeležena slava preduzeća, Pokrajinski zaštitnik građana – ombudsman smatra svojom obavezom da ponovo reaguje i upozori na neprimereno ponašanje uprave ovog javnog preduzeća.\nPokrajinski zaštitnik građana – ombudsman podseća upravu JKP „Vodovod i kanalizacija“, javnost i nadležne gradske organe da je Republika Srbija Ustavom definisana kao svetovna država u kojoj su država i crkve odvojene;\nda je uloga JKP „Vodovod i kanalizacija“ da između ostalog, sve građane, bez obzira na njihovu nacionalnost, jezik, veroispovest ili neko drugo lično svojstvo, snabdeva, i kvalitetnom pijaćom vodom;\nda je neprimereno da javna preduzeća, kao vršioci javnih ovlašćenja, imaju i obeležavaju slave.\nUstavno načelo o odvojenosti države i crkve ne sprečava vernike da ispovedaju veru, obeležavaju verske praznike, uključujući i slave. Poštujući pomenuto načelo, uloga države je da svakome omogući da sledi i ispoveda veru po svom izboru, a ne da se preko javnih preduzeća stavlja na stranu pojedinih vera i tradicija i na taj način dovodi u pitanje ustavom garantovanu jednakost građana.\nPovodom najave javne rasprave o nastavi veronauke i građanskog vaspitanja: Obrazovanjem afirmisati ljudska prava\nPredlog Srđana Verbića, ministra prosvete, nauke i tehnološkog razvoja, da se učenici u osnovnim i srednjim školama rasterete obimnog gradiva zaslužuje, po mišljenju Pokrajinskog zaštitnika građana – ombudsmana, ozbiljnu pažnju i stručne i laičke javnosti.\nZvuči neverovatno priznanje ministra Verbića da za petnaest godina, koliko se u školama u Srbiji izvodi verska i nastava građanskog vaspitanja, nijednom nije urađena ozbiljna analiza efekata nastave ovih predmeta.\nU više navrata do sada, Pokrajinski zaštitnik građana – ombudsman skretao je pažnju javnosti na pojave podvajanja učenika po osnovu nacionalne pripadnosti. Izvođenje verske nastave u okviru državnog školskog sistema dodatno podstiče podvajanje i po osnovu veroispovesti. Pokrajinski ombudsman još jednom želi da naglasi da je uloga državno organizovanog obrazovanja da doprinosi međusobnom upoznavanju i zbližavanju, a ne stvaranje uslova za podvajanje učenika na verskoj, etničkoj, kulturnoj, ideološkoj ili bilo kojoj drugoj osnovi.\nPodržavajući predlog ministra Verbića da se o verskoj nastavi i građanskom vaspitanju povede široka i otvorena javna rasprava, Pokrajinski zaštitnik građana - ombudsman smatra veoma važnim da podseti buduće učesnike u raspravi da su u Srbiji prema Ustavu, crkve i verske zajednice odvojene od države. U sekularnoj državi nije sporno pravo na versku nastavu, nego izvođenje te nastave u državnim školama.


Maj 2020 - Page 2 of 3 - JP Autoceste FBiH\nOBAVJEŠTENJE O NABAVCI 266-2-3-163-3-125/20\n- Maj 21, 2020 -\nIzgradnja dijela brze ceste Lašva-Nević Polje Lot 5: petlja “Vitez – izlaz iz poslovne zone“ – petlja Nević Polje\nIzvještaj o stanju na autocesti A1 za 21.05.2020.god\nZbog sanacionih radova na zamjeni prelazne naprave na mostu MO6, dionica Visoko-Kakanj, desna strana autoceste, saobraćaj će se odvijati dvosmjerno na lijevoj kolovoznoj traci. Saobraćaj je regulisan privremenom saobraćajnom signalizacijom.\nIzvještaj o stanju na autocesti A1 za 20.05.2020.god\n- Maj 20, 2020 -\n- Maj 19, 2020 -\nDanas, 19. maja 2020. godine u 13:30 sati u operativnom uredu JP Autoceste FBiH u Sarajevu je obavljeno javno otvaranje ponuda za izgradnju autoceste na Koridoru Vc, dionica Mostar jug – Buna, poddionica Tunel Kvanj – Buna.\nPoddionica Tunel Kvanj – Buna finansirat će se iz sredstava osiguranih kod Evropske investicijske banke (EIB) u visini od 100 miliona eura a aplicirano je i za bespovratna sredstva EU putem Agende za povezivanje preko Investicijskog okvira za Zapadni Balkan (WBIF).\nIzvještaj o stanju na autocesti A1 za 19.05.2020.god\nIzvještaj o stanju na autocesti A1 za 18.05.2020.god\n- Maj 18, 2020 -\nIzvještaj o stanju na autocesti A1 za 15.05.2020.god\n- Maj 15, 2020 -\nZbog sanacionih radova na zamjeni prelazne naprave na mostu MO6, dionica Visoko-Kakanj, desna strana autoceste, saobraćaj će se odvijati dvosmjerno na lijevoj kolovoznoj traci. Saobraćaj će biti regulisan privremenom saobraćajnom signalizacijom.\nVanredna regulacija saobraćaja na dionici Zvirovići-Bijača:\nZbog redovnog servisiranja tunela Bijela Vlaka, lijeva kolovozna traka(smjer Bijača-Međugorje) će biti zatvorena za saobraćaj od 8:00h do 20:00h. Saobraćaj će se odvijati desnom kolovoznom trakom u dvosmjernom režimu saobraćaja.\nIzvještaj o stanju na autocesti A1 za 14.05.2020.god\nZbog redovnog servisiranja tunela Bijela Vlaka, desna kolovozna traka(smjer Međugorje-Bijača) će biti zatvorena za saobraćaj od 8:00h do 20:00h. Saobraćaj će se odvijati lijevom kolovoznom trakom u dvosmjernom režimu saobraćaja.\nIzvještaj o stanju na autocesti A1 za 13.05.2020.god\n- Maj 13, 2020 -


U okviru “Dana korejske kulture” predavanje dr Mile Stamenković o korejskoj književnosti 20. veka– 6.6.2017. u 11h\nPod sloganom “Skokni do Koreje”, korejska ambasada u Srbiji organzuje prve “Dane korejske kulture”, čiji je cilj približavanje ove daleke zemlje i njene kulture stanovnicima Srbije. Srbija i Koreja gaje veoma dobre odnose u raznim oblastima i, uprkos velikoj razdaljini među državama, imaju mnogo toga zajedničkog.\nU okviru bogatog programa koji obuhvata različite aktivnosti koje će se odvijati u Beogradu – muzičke događaje, izložbe, filmske projekcije, gastronomske čaorlije, K-pop i K-dramu – na Filozofskom fakultetu u Novom Sadu, u svečanoj sali (114) dr Mila Stamenković održaće predavanje o korejskoj književnosti 20. veka 6. juna, sa početkom u 11 časova.\nPredavanje nosi naslov “Uvod u modernu korejsku književnost” i osnovna ideja organizatora je da korejsku književnost koja dugo nije bila dostupna srpskoj publici usled velikih jezičkih barijera, predstavi na najbolji način. Predavanje će obuhvatiti istorijske i kulturne događaje krajem 19. i tokom 20. veka koji su uticali na promene u Koreji, koje su se posebno odrazile na rađanje novih pravaca, trendova i tematike u književosti. Korejska književnost gradila je ugled na svetskoj književnoj sceni svojom tamnom, transgresivnom fantastikom i delima pisaca kao što je Han Kang.\nDr Mila Stamenković završila je japanski i korejski na Filološkom fakultetu u Beogradu (2000-2004). Posle završenog kursa korejskog u Koreji nastavila je studije i upisala master i doktorat na Akademiji za korejske studije gde je doktorirala 2014. na modernoj korejskoj književnosti. Na Hankuk univerzitetu predavala je srpski jezik od 2010. do februara 2017.\nNa ovom književnom predavanju govoriće o specifičnostima savremene korejske književnosti i spremno odgovorita na sva pitanja.\nDetaljan program “Dana korejske kulture” možete pogledati na ovom linku.


Goldman Sachs se sprema da ponudi “široku lepezu” BTC i krpto investicija za bogate klijente – Kripto.ba\nGoldman Sachs se sprema da ponudi “široku lepezu” BTC i krpto investicija za bogate klijente\nBankarski gigant Goldman Sachs se navodno sprema da ponudi usluge kripto investicija, bogatijim klijentima, tokom narednih mjeseci.\nPrema novom izvještaju CNBC-a, ova investiciona banka planira da doda podršku za Bitcoin (BTC) i „široku lepezu“ drugi kripto sredstava, zbog velike potražnje od strane njenih klijenata sa velikim kapitalom.\nOvo je izjavila Mary Rich, novoimenovani šef za digitalna sredstava, odjeljenja za upravljanje privatnim bogatstvom u Goldman Sachs-u.\n„Usko sarađujemo sa timovima unutar kompanije da bismo istražili načine da ponudimo promišljen i ispravan pristup ovom ekosistemu, našim privatnim klijentima i ovo je nešto što očekujemo da ćemo ponuditi u skorije vrijeme…\nPostoji veliki broj klijenata koji traže da ulože u kritpvalute, kao u zaštitu protiv inflacije, a makro pozadina u ptekloj godini je sigurno uticala na ovo.\nTakođe postoji veliki broj klijenata koji misle da smo na pomolu novog interneta, na neki način, te traže načine da učestvuju u ovom prostoru.“\nGoldman Sachs odjeljenje za upravljanje privatnim bogatstvom je okrenuto ka imućnim klijentima, koji posjeduju minimalno 25 miliona dolara za ulaganje.\nTrenutno, banka je usred prikupljanja potrebnih dozvola od države i federalnih regulatornih agencija, kao što je američka komisija za hartije od vrijednosti (U.S. SEC) i odjeljenje za finansijske usluge države New York, da bi na zakonit način ponudili kripto usluge, prenio je izvor blizak ovom pitanju unutar kompanije.


U petak, 13. novembra u Nissan LF Auto centru automobili jeftiniji i do 6.000 evra - GARAŽA\n„Za servisne usluge, dodatnu opremu i originalne rezervne delove popusti će iznositi i do 20 odsto u odnosu na redovne cenovnike, a pripremamo i neka (finansijski vredna) iznenađenja koja će svakako obradovati svakog ko se 13. novembra odluči na kupovinu proizvoda i usluga u Nissan LF Auto centru. Podrazumeva se da sve aktivnosti sprovodimo uz striktno poštovanje preporučenih mera za zaštitu od virusa korona, pa zato i ovog, drugog petka u 2020. s datumom 13 očekujemo veliko interesovanje novih i dosadašnjih vlasnika Nissanovih automobila“, dodaje gospodin Đelić.\nShodno tradiciji, u saradnji s bankama, lizing i osiguravajućim partnerima, pripremljeni su i posebni uslovi finansiranja s niskim kamatnim stopama i smanjenim troškovima obrade kao i popusti za kasko osiguranje. U Nissan LF Auto centru podsećaju da će 13. novembra specijalne cene važiti za vozila s lagera, ali za i ona koja se tog dana poruče.\nZa one koji ne uspeju da iskoriste pogodnosti srećnog petka – 13. novembra, organizator jedinstvene promotivne prodaje vozila i usluga najavljuje da bi sledeća prilika mogla da bude tek 13. avgusta 2021.\n13. petak 2020 lf auto centar nissan\nPrevious post:HONDA NOVITETI 2021. – HONDA X-ADV\nNext post:Od fijakera, preko radija, do aplikacija – razvoj taksi službe u Beogradu


MEI - Aktivnosti ministra - Centralna proslava Dana Evrope u Novom Sadu\nU Novom Sadu je na Trgu Slobode otvoren „Festival Evrope“ u organizaciji Delegacije EU u Srbiji.\nNa festivalu se predstavljaju zemlje članice EU, Ministarstvo za evropske integracije Republike Srbije, kao i Evropski Pokret u Srbiji.\nNa otvaranju festivala ministar za evropske integracije Jadranka Joksimović rekla je da su Dan Evrope i Dan pobede neraskidivi.\n„Dan Evrope nastao je na slobodarskoj tekovini naroda Evrope. I mi pripadamo istoriji Evrope sa svojom burnom prošlošću kroz vekove“, rekla je Joksimović.\nIstakla je da je ono za šta se svi u Srbiji zalažemo i za šta smo se vekovima borili ono što su osnovne vrednosti evropskog kontinenta danas - sloboda, mir, jednakost, ravnopravnost, solidarnost i jedinstvo.\n„Ti naši istorijski putevi nisu bili jednostavni za našu zemlju, ali to ne znači da sve što danas radimo uz pomoć EU sa svim procesima, investicijama, razmenom mladih, saradnjom u brojnim oblastima, sa fondovima koje koristimo ne pripadamo Evropskoj uniji. Mi smo to zaslužili u svakom pogledu, ali zbog istorijskih tokova moramo više da se potrudimo“, rekla je Joksimović.\nŠef Delegacije EU u Srbiji Emanuele Žiofre rekao je da mu je drago da je na Dan Evrope u Novom Sadu.\n„Odlučili smo da Dan Evrope obeležimo u Novom Sadu zato što je ovaj grad Evropska prestonica kulture. Tim povodom nudimo i izuzetno bogat kulturni program. Jedno od osnovnih načela Evrope je ujedinjenost raznolikosti“, rekao je Žiofre.\nGradonačelnik Novog Sada Miloš Vučević izrazio je zadovoljstvo što je centralna proslava Dana Evrope baš u Novom Sadu.\n„Naravno mnogo je razloga za to, najvažniji je da je Novi Sad evropska prestonica kulture, ali rekao bih da Novi Sad vekovima unazad živi evropske vrednosti. Ovde ljudi žive zajedno, a ne jedni pored drugih i zato smo mi primer za region kako može da se živi“, rekao je Vučević.\nTokom manifestacije su se predstavili i mladi evropski umetnici iz Italije, Severne Makedonije, Srbije, Crne Gore i Albanije, čiji je pokretni mural nastao u okviru inicijative „Umetnici u gostima“.


Kako podsticati čitalačke navike kod dece\nKako podsticati čitalačke navike kod dece je pitanje koje sigurno zanima mnoge roditelje, ali i vaspitače, učitelje i nastavnike koji rade sa mladima. Ranije, čitanje knjiga je bilo dominantna aktivnost koja predstavlja opuštanje i uživanje, stoga nije postojala potreba za ovom temom. Međutim, danas, nove generacije imaju pred sobom bogatstvo sadržaja koji mogu upotpuniti njihovo slobodno vreme bez ikakvog „umnog napora“. Da bismo ispravno odgovorili na pitanje kako podsticati čitalačke navike kod dece, veoma je važno da nam na samom početku cilj bude da razvijemo ljubav deteta prema čitanju, a ne podsticanje dece da čitaju ono što mi smatramo da je zanimljivo. Podsticanje čitalačkih navika kod dece predstavlja osnovu za razvoj mnogih drugih veština potrebnih za život i rad u 21. veku. Pored razvoja komunikacijskih sposobnosti, čitanje značajno doprinosi razvoju kritičkog mišljenja, bogati rečnik, poboljšava sposobnost izražavanja vlastitih misli u govornom ili pisanom obliku. U želji da vam pomognemo da odgovorite na pitanje kako podsticati čitalačke navike kod dece, u nastavku vam dajemo nekoliko praktičnih saveta.\nNe suprotstavljajte čitanje upotrebi savremenih tehnologija\nKako podsticati čitalačke navike kod dece 21. veka koja su zahvaljujući savremenim tehnlogijama okružena raznovrsnim zanimljivim sadržajima i aktivnostima?\nNove generacije odrastaju uz modernu tehnologiju, koja upućuje na multitasking, odnosno istovremeno obavljanje više radnji. Kao posledica toga, deca uče intuitivno i nelinearno, te čitanje nije osnova učenja kao prethodnim generacijama.\nUpravo zbog toga, važno je da čitanje ne suprotstavljate sa upotrebom računara, telefona i drugih uređaja. Poređenje knjige i tehnologije u negativnom kontekstu dovodi do javljanja osećaja odbojnosti dece prema čitanju. Na taj način čitanje se doživljava kao dosadna aktivnost i nužno se povezuje sa školskim učenjem, dok se upotreba tehnologije doživljava kao opuštanje.\nRazvoj ljubavi prema čitanju, ne treba da znači da deca moraju da se odreknu tehnologije i da uzmu štampani primerak knjige u ruke. Tehnologija nam nije neprijatelj, naprotiv, samo treba da je iskoristimo na pravi način. Dozvolite deci da čitaju onako kako je njima lakše i zanimljivije. PDF knjiga, zašto da ne?\nNe terajte decu da čitaju\nObično je prva knjiga koju „tražimo“ da deca pročitaju školska lektira. Odnosno, prvu knjigu koju treba samostalno da čitaju, već na samom početku doživljavaju kao obavezu. I ne samo to, biće detaljno ispitani i ocenjeni za pročitano. Ne zvuči zanimljivo, zar ne? Školske lektire, propisane su nastavnim planom i programom, svakako nose vredne moralne i humane poruke, te imaju značajnu obrazovnu vrednost. Međutim, često one ne odgovaraju interesovanjima dece novog doba. Ovo ne znači da učenici ne treba da ih pročitaju, već da treba da radimo na razvoju čitalačkih navika kod dece puno pre lektire.\nPrvi susret deteta sa knjigom treba da bude prijatan i opuštajuć, sadržaj treba da bude zanimljiv, tako da ga podstiče da otkriva i čita dalje. Samo na taj način deca će razviti zdrav odnos prema čitanju u slobodnom vremenu, ali im neće padati teško ni kada moraju da pročitaju obavezne lektire koje im nisu toliko zanimljive. Ukoliko se deci prebacuje da ništa ne čitaju ili ih stalno pitamo „kada si poslednji put nešto pročitao“, zasigurno nećemo razviti ljubav prema čitanju.\nDeca uče po modelu – čitajte\nU procesu učenja veoma je važna uloga uzora, pre svega roditelja i nastavnika. Poznato je da deca uče oponašajući. Ukoliko dete odrasta okruženo knjigama i vidi da roditelji uživaju u čitanju, velika je verovatnoća da će se ta ljubav preneti na dete. Još jedan važan faktor podsticanja interesovanja za čitanje je slušanje. U mlađem uzrastu, slušanjem roditelja koji čitaju značajno se doprinosi razvoju radoznalosti, mašte i bogaćenju rečnika kod dece.\nKod starije dece, prepričavanjem neke knjige koju ste pročitali možete preneti svoj doživljaj na dete, te će se želja za čitanjem iste spontano javiti. U odnosu sa decom veoma je važno da ne insistirate na razvoju navika koje ni vi nemate, jer ne samo da će biti kontraproduktivno, već može dovesti do udaljavanja deteta.\nPoklonite im knjigu\nRazvoj ljubavi prema čitanju u veikoj meri zavisi od izbora knjige. Sigurno se pitate kako podsticati čitalačke navike kod dece, a da pritom ne utičete direktno na njihov izbor. Već smo pomenuli da ne bi trebalo da teramo decu da čitaju nešto što im nije zanimljivo, ali uloga odraslih u usmeravanju dece ka kvalitetnim tekstovima je ogromna. Činjenica je da nije važno samo da dete čita, već i kakve vrednosti prenosi ono što čita.\nDanas su na internetu relativno dostupni mnogi sadržaji, te se u želji da nešto pročitaju, deca često mogu izgubiti u mnoštvu preporuka i informacija. Roditelji najbolje poznaju svoje dete, stoga uvek možete pokloniti svom detetu knjigu za koju verujete da je kvalitetna. „Poklonu se u zube ne gleda“ pa se ovaj vid „uticanja“ neće doživeti kao kritika ili pritisak. Naravno, da li će to biti klasik, savremen bestseler, naučna fantastika, istorijska knjiga ili nešto drugo, zavisi samo od vas, ali ne zaboravite da je smisao u tome da navedete dete da vas sledeći put pita za preporuku.\nOdgovor je u knjizi\nSmisao svake radnje je da u njenom obavljanju vidimo neku korist. Čak i slobodno vreme nećemo „gubiti“ na nešto u čemu ne vidimo benefit. Zato je veoma važno da deca osete pozitivne strane čitanja, jer se na taj način najbolje pokreće unutrašnja motivacija koja je osnov bilo koje samostalne i voljne aktivnosti.\nUkoliko se dete interesuje za nešto, i ako znamo odgovor na njegovo pitanje, uvek je bolje da ga uputimo gde da pronađe rešenje sam. Pored toga, što će dobiti više informacija, podstaći ćemo ga da istražuje i otkriva. Dobijanjem odgovora na pitanje koje ga zanima, dete će osetiti zadovoljstvo usled zadovoljene umne potrebe, te će na taj način postati svesno vrednosti čitanja. Stoga, usmeravanje na pravu knjigu uvek je dobro rešenje svake zagonetke.\nKako podsticati čitalačke navike kod dece – za kraj\nMožemo zaključiti da je razvoj ljubavi prema čitanju kontinuiran proces koji je u velikoj meri određen iskustvom koje dete dobija najpre u porodici, a zatim u školi. Veoma je važno da se čitalačke navike kod dece razvijaju spontano, te da čitanje ne doživljavaju kao pritisak i obavezu. Unutrašnja motivacija i radoznalost čine osnovu svake voljne aktivnosti. Stoga, da bismo razvili ljubav prema čitanju kod dece, za početak, moramo im ponuditi zanimljive sadržaje koji odgovaraju njihovim interesovanjima.\nSvesni uloge koju škola ima u buđenju ljubavi prema čitanju, stručni timovi privatne gimnazije Tvrđava kroz radionice i aktivnosti teže da svojim učenicima ponude što raznovrsnije sadržaje. U želji da odgovorimo na interesovanja svakog deteta, jednaku pažnju posvećujemo bogaćenju naše elektronske ali i „štampane“ biblioteke.


Gorionici za oxy-sagorjevanje — Bosanski\nGorionici za oxy-sagorjevanje\nGorionici za oxy-sagorjevanje - SolMet\nKompanija SOL projektuje, proizvodi i nudi svojim korisnicima različite vrste gorionika za oxy-sagorjevanje snage od nekoliko stotina kilovata do više od 3 MW, za primjenu u različitim sektorima i prilagodivim za različite tačke topljenja i različite potrebe i zahtjeve procesa i primjena. Ovi proizvodi se prodaju pod trgovinskom markom SOLMET i mogu se koristiti sa svim tipovima goriva (metan,TNG, nafta…).\nZa proizvodnju livenog gvožđa u rotacionim pećima, kompanija SOL proizvodi gorionike sa cijevima sa vodenim hlađenjem, sa posebnim mlaznicama posebno projektovanim za dobijanje odgovarajuće dinamike plamena i brzo i ravnomjerno zagrijavanje sadržaja unutar svake rotacione peći. Takođe se mogu koristiti za zagrijavanje livačkih lonaca sa jasnim i dokazanim prednostima u vidu kraćih vremena zagrijavanja i manjim brojem defekata na odlivcima zahvaljujući većoj fluidnosti istopljenog metala.\nZa sektor aluminijuma dostupni su posebni gorionici za rotacione peći sa fiksnom šipkom ili nagibnom osom, sa jednim ili dvostrukim prolazom, koji mogu raditi u teškim radnim uslovima kao što je obrada soli, ponovno topljenje procesnog otpada, topljenje kontaminiranog i nisko-kvalitetnog otpada.\nZa plamene peći sa jednom ili dvije komore, ponuda ide od gorionika koji se mogu instalirati unutar komore, na zidu ili unutar specijalnih kanala za reciklažu dima koji doprinose povećanju produktivnosti i efikasnosti uz ograničavanje potrošnje goriva i gubitaka usljed oksidacije. Specijalni gorionici omogućavaju upotrebu dinamičkog plamena koji obezbjeđuje visoku toplotnu efikasnost i efektivno smanjuje formiranje lokalnog pregrijavanja koje teži da proizvede šljaku i smanji produktivnost.\nMeđu osnovnim modelima dostupnim za zidnu montažu, koji se takođe mogu koristiti u sektoru proizvodnje stakla, su gorionici sa „ravnim“ plamenom koji mogu proizvesti širok plamen koji zagrijajva površinu kade veoma brzo ali ravnomjerno.\nZa kovačnice i valjaonice, regeneracioni i samo-oporavljajući SolMet gorionici mogu raditi sa oxy-sagorjevanjem ili samo sa obogaćivanjem kiseonikom, garantujući brzo i ravnomjerno zagrijavanje i značajne uštede goriva.\nNumeričko i toplotno-fluidno-dinamičko (CFD) modeliranje koje se obavlja u saradnji sa glavnim istraživačkim i univerzitetskim centrima se koristi za provjeru primjena predloženih tokom faze projektovanja.


Domaća fabrika Fijat Krajsler automobili Kragujevac ove nedelje započinje akciju recikliranja starih i dotrajalih vozila, a uslov je kupovina novog vozila.\nIgor Ševo komericajlni direktor fabrike FCA rekao je gostujući u Dnevniku RTS da je od samog osnivanja kompanije u Srbiji i ponude sa mogućnošću recikliranja, reciklirano je preko 15.000 starih automobila i zamenjeni su sa novim Fijatovim automobilima.\n“S tim u vezi potrebno je i reći da na svako novo prodato vozilo u Srbiji ide šest polovnih automobila koji su preko 80 posto stariji od 10 godina”, kaže Ševo.\nImaju, kažu, ponudu koja se nastavlja, “fijat 500L” u paketima opreme “sport” i “kros” gde je benefit 2.200 evra.\n“Potrebno je da je vozilo u ispravnom stanju, ne mora biti registrovano. Jako je bitno da je vozilo na vlasnika ili da ta osoba koja želi da uđe u proces reciklaže ima dozvolu vlasnika”, napominje Ševo.\nNavodi da su tradicionalno u “Nedelji čuda” i poziva sve da posete prodajne salone.\n“Već smo krenuli sa elektrifikovanim vozilima, sa mikro i majld hibridima i nastavljamo sa plag-in hibridima i do kraja godine očekujemo potpuno električni automobil. Subvencije države idu za potpuno električni automobil 5.000 evra, za plag-in hibrid 3.500 evra i za hibrid 2.500 evra”, zaključio je Ševo.


Početna » Politika » Page 3108\nBajden ne dolazi praznih ruku\n– Džozef Bajden dolazi u Srbiju pre svega jer ovde postoje najjače antievropske i antizapadne snage, u parlamentu i van njega – kaže za Danas Vojin Dimitrijević, direktor Beogradskog centra za ljudska prava.\nPiše: Snežana Čongradin 19. 5. 2009.\nI pored zabrane desničari ipak protestuju\nUprkos odluci MUP-a da danas budu zabranjena sva javna okupljanja na teritoriji Beograda, Srpski narodni pokret 1389. u saradnji s Narodnim pokretom Srbije i Srpskom narodnom odbranom najavljuje protest u centru grada.\nPiše: I. Ž. 19. 5. 2009.\nOrden u Prištini, protest u Kosovskoj Mitrovici\nPotpredsednik SAD Džozef Bajden biće prvi strani državnik kojeg će predsednik Kosova Fatmir Sejdiu odlikovati „Zlatnim ordenom slobode“, javljaju prištinski mediji. Kako se navodi, reč je o „visokom državnom odlikovanju Kosova koje se dodeljuje kosovskim građanima i strancima za veliki doprinos u odbrani slobode Kosova“.\nPiše: J. T. 19. 5. 2009.\nSocijalisti protiv antifašističkog zakona\nPoslaničke grupe naprednjaka Tomislava Nikolića, Socijalistička partija Srbije-Jedinstvena Srbija i Nove Srbije najavili su da neće podržati Predlog zakona o zabrani manifestacija neonacističkih ili fašističkih organizacija i udruženja i zabrani upotrebe neonacističkih ili fašističkih simbola i obeležja, koji je parlamentu predložila Liga socijaldemkrata Vojvodine. Predstavnici ovih stranaka ističu da su apsolutno protiv nacizma i fašizma, ali i da tih pojava u Srbiji nema.\nPiše: M. R. M. - Lj. B. 19. 5. 2009.\nAutonomija zavisi od volje vrha vlasti\nDa li će se predlozi statuta i zakona o prenosu nadležnosti na Vojvodinu naći pred poslanicima Skupštine Srbije do letnje pauze, još je neizvesno, a da o tome, mimo očiju javnosti, odlučuju najviše instance vlasti, govori činjenica da i u vladajućim strankama, pa i najvećem DS-u, nisu sigurni zbog čega preti prekoračenje ustavnog roka od preko šest meseci.\nPiše: S. Čongradin 19. 5. 2009.\nČeško predsedništvo EU potvrdilo je sinoć da je dobilo izveštaje Evropske komisije (EK) o napretku zemalja zapadnog Balkana ka liberalizaciji viznog režima, kao i da će danas o tome početi rasprava sa zemljama članicama Unije.\nPiše: Beta 18. 5. 2009.\nJačanje veza bez obzira na Kosovo\nRazličiti stavovi Srbije i Crne Gore u vezi sa jednostrano proglašenom nezavisnošću Kosova neće uticati na buduće odnose dve zemlje, bili su saglasni predsednici dve zemlje Boris Tadić i Filip Vujanović posle jučerašnjeg sastanka u Beogradu. Srpski predsednik istakao je da i Srbija i Crna Gora na Kosovu moraju da zaštite identitet svog naroda i da u tome treba da sarađuju uz pomoć međunarodne zajednice.\nPiše: L. V. 18. 5. 2009.\nJeremić u parlamentu naljutio opoziciju\nSuprotno uobičajenoj praksi da nadležni ministar poslanicima u Narodnoj skupštini na početku rasprave obrazlaže zakonske predloge Vlade, šef diplomatije Vuk Jeremić to juče nije učinio, što je naljutilo pojedine poslanike. Najoštrije je reagovao šef poslaničkog kluba LDP-a Čedomir Jovanović koji je istakao da se na taj način obesmišljava rad parlamenta“, dok je šef poslaničke grupe „Napred Srbijo“ Tomislav Nikolić izjavio da je „nečuveno“ što ministar sedi u sali, a ne želi da obrazloži Predlog zakona.\nPiše: S. Biševac, M. R. Milenković 18. 5. 2009.\nSamo Amerika u stanju da utiče na Holandiju\nAmerička administracija bi mogla da utiče na promenu stava Holandije u odnosu prema Srbiji i njenim evropskim integracijama, smatraju sagovornici Danasa.\nPiše: L. Valtner – S. Čongradin 18. 5. 2009.\nEU će pritiskati Srbiju zbog Kosova\n– Evropska unija će povećati pritisak na Srbiju da uspostavi odnose s Kosovom na način kakav članice EU imaju s drugim suverenim državama, ali na Srbiji i Uniji će biti da iznađu aranžman koji omogućava Beogradu da zadrži principijelnu poziciju da je Kosovo deo Srbije – tvrdi za Danas ambasador Ruske Federacije u Srbiji Aleksandar Konuzin.\nPiše: I. Živanović 18. 5. 2009.\nBeogradu glavna uloga u Bajdenovoj operaciji\nOno što se mesecima unazad naglašavalo, u (retkim) razgovorima sa srpskim zvaničnicima iza zatvorenih vrata, ovih dana je javno saopšteno u Beloj kući – uoči odlaska potpredsednika Džozefa Bajdena u Sarajevo, Beograd i Prištinu.\nPiše: S. Pavlović 18. 5. 2009.\nPrirodno pravo na saradnju sa Prištinom i Tiranom\nIskreno se nadam da će rekonstruisano Koordinaciono telo ovoga puta zaista biti efikasno. Ne bih želeo da iz svega ovoga ispadne samo deklarativna umesto stvarne namere Vlade da se stanje manjinskih prava u ovom regionu promeni. Strahujem da bi neuspeh doneo nezamislive političke posledice u regionu, što ne bi bilo nikome od koristi.\nPiše: V. Ristić 17. 5. 2009.\nKorak ka normalizaciji saradnje\nPredsednik Crne Gore Filip Vujanović trebalo bi da danas započne trodnevnu zvaničnu posetu Srbiji. Prema najavama, Vujanović će danas u Beogradu razgovarati sa predsednikom Srbije Borisom Tadićem, a za sutra su planirani susreti sa srpskim premijerom Mirkom Cvetkovićem i predsednikom Skupštine Srbije Slavicom Đukić – Dejanović. Tokom posete Vujanović bi trebalo da poseti i crnogorsku zajednicu u Lovćencu.\nPiše: J. T. 17. 5. 2009.\nBeograd traži poseban komandni lanac\nU Ministarstvu za Kosovo i Metohiju Vlade Srbije juče nije bilo moguće potvrditi izjavu portparola Kosovske policijske službe Abera Beke da se 11 suspendovanih pripadnika srpske nacionalnosti vratilo u KPS. Izvori Danasa smatraju da „Priština koristi prazan prostor i nedovoljnu inicijativu Beograda, koji bi mogao da se suoči sa najgorom varijatom – da se Srbi pojedinačno i spontano vraćaju u KPS“.\nAudi i džip draži od poslaničkih klupa\nAutomobili marke „audi“ omiljeno su prevozno sredstvo narodnih poslanika, više njih ima skupocene džipove, mada se pojedini zadovoljavaju i s polovnim „puntom“, rezultat je istraživanja koje je Danas obavio povodom odluke Skupštine Srbije o slobodnom parkiranju automobila u vlasništvu članova parlamenta na platou ispred Doma Narodne skupštine.\nPiše: Mirjana R. Milenković 17. 5. 2009.\n1 … 3.107 3.108 3.109 … 3.452


SAD optužile tri ukrajinska državljanina za sajber-napade - 01.08.2018, Sputnik Srbija\nSAD optužile tri ukrajinska državljanina za sajber-napade\nSAD su optužile tri državljanina Ukrajine da su izvršili sajber-napade, kao i da su umešani u delovanje hakerske grupe „FIN7“, poznatije kao „Karlbanak“... 01.08.2018, Sputnik Srbija\nSAD su optužile tri državljanina Ukrajine da su izvršili sajber-napade, kao i da su umešani u delovanje hakerske grupe „FIN7“, poznatije kao „Karlbanak“, saopštilo je američko Ministarstvo pravde.\nKako se navodi, trojica Ukrajinaca uhapšena su u Evropi, iako se ne precizira gde tačno.\n„Tri člana koja su pri vrhu te organizacije radila su na teritoriji Istočne Evrope, a trenutno su u zatvoru zbog optužbi koje su podignute protiv njih u okružnom sudu u Sijetlu“, rekao je pomoćnik glavnog tužioca Brajan Benčkovski.\nMinistarstvo podseća da je „FIN7“ na teritoriji SAD upadala u kompjuterske sisteme i ukrala podatke kreditnih kartica više od 15 miliona ljudi.\nNešto ranije je i rukovodilac naučnog centra „Laboratorije Kasperski“ Jurij Namestnikov izjavio da je zabeleženo nekoliko uspešnih napada na banke po celom svetu, kao i da je u taj incident umešana grupa „Karlbank“.\nRuski mediji su saopštili i da je ta grupa početkom jula ukrala preko 58 miliona rubalja (oko 820.000 evra).


TACSO 3 Programu Obuke | Udruženje "Dignitet"\nTACSO 3 programu obuke\nOd 9-11.decembra 2020 Edisa Demić ispred Udruženja “Dignitet” sudjelovala je u TACSO 3 programu obuke o hitnom reagovanju: Odgovor organizacija civilnog društva na složenu humanitarnu krizu.\nProgram hitnog odgovora u organizaciji EU TACSO 3.\n„Trening je otvorio potpuno nove vidike i shvatila sam da postoje mogućnosti da moja organizacija opstane, ali i da napreduje“, kaže Sanja Crnić iz male organizacije „Ksena“ iz Herceg Novog, 🇲🇪Crna Gora.\nHazim Junuzović, aktivista za socijalna i invalidska prava iz 🇧🇦Bosne i Hercegovine kaže: „Trening mi je omogućio da unaprijedim postojeće i steknem nova iskustva, zagovaračka znanja i vještine te ih prenesem na vlastitu organizaciju i korisničku grupu“.\n“Naš mali tim apsolutno će sve vježbe primijeniti u vlastitoj organizaciji i dalje će koristiti metodološki pristup kako bismo pravodobno odgovorili i pripremili se za nove krizne izazove”, naglasila je Snežana Živadinović, predsjednica Upravnog odbora Društva za razvoj Kreativnost iz Aleksinca, 🇷🇸Srbija.\nOvaj drugi modul treninga organiziran je za predstavnike OCD-a iz Bosne i Hercegovine, Crne Gore i Srbije i prilagođen je specifičnim potrebama te 3 zemlje kada je u pitanju odgovor na hitne slučajeve uzrokovane COVID-19.


Fiskalni savet objavio formule za odredjivanje penzija | Pirot Plus online Pirot Plus online | Najnovije vesti iz Pirota\nFiskalni savet objavio formule za odredjivanje penzija\nFiskalni savet Srbije saopštio je da je 2019. godina “pravo, ali i poslednje vreme” da se usvoji formula za usklađivanje penzija.\n“Fiskalni savet je, na osnovu međunarodnih i domaćih iskustava, predložio pet mogućih formula za usklađivanje penzija koje bi bile ekonomski održive i izdašnije od dosadašnje formule”, navedeno je u saopštenju.\nDodaje se da je prvi predlog da se penzije usklađuju s inflacijom i delom rasta BDP-a preko dva odsto, a drugi da se 50 odsto penzije usklađuje sa inflacijom, a 50 odsto sa rastom BDP-a. Treći predlog je da se 50 odsto penzija usklađuje sa inflacijom, a 50 odsto sa rastom prosečnih zarada, četvrti je da se 40 odsto penzije usklađuje sa inflacijom i 60 odsto sa rastom prosečnih zarada i peti da se 30 odsto penzije usklađuje sa sa inflacijom, a 70 odsto sa rastom ukupne mase zarada.\nDodaje se da se upravo društveno razumevanje i podrška pokazuju ključnim za održivost javnih penzijskih sistema međugeneracijske solidarnosti.\nUsvajanje nove formule za usklađivanje penzija je jedan od prioriteta ekonomske politike u 2019. godini.Sada je pravo vreme da se iskoriste rezultati uspešne finansijske konsolidacije penzijskog sistema i da se pretoče u dugoročno održiv sistem usvajanjem odgovarajuće formule za usklađivanje penzija. Na ovaj način će se obezbediti stabilnost i predvidivost javnogpenzijskog sistema, što je u obostranom interesu i penzionera i sadašnjih radnika,kako bi sa većim stepenom izvesnosti mogli da planiraju svoje buduće penzije. Pri tom, uspešno sprovođenje mera penzijske reforme iz 2014. godine omogućilo je da se usvajanjem izdašnije formule za usklađivanje penzija izađe u susret očekivanjima šireg krugarelevantnih društvenih aktera.Od velike je važnosti da nova formula bude rezultat inkluzivnog procesa i da uživa što širu društvenu podršku.U ovom kratkom materijalu Fiskalni savet je predstavio i analizirao nekoliko različitihformula za usklađivanje penzija koje bi mogle biti ekonomske održive. Međutim, i domaća i međunarodna iskustva pokazuju da je za dugoročnu održivost javnog penzijskog sistema međugeneracijske solidarnosti ključno društveno razumevanje sistema –odnosnonjegovih mogućnosti i ograničenja u postojećimekonomsko-demografskim uslovima. Zato je od velike važnosti da se u proces odabira ekonomski održive formule za usklađivanje penzija uključi što veći broj relevantnih društvenih aktera,kako bi seostvario što širi krug razumevanja i podrške za novu formulu za usklađivanje penzija,koja bi trebalo da opredelivisinu penzionerskih primanja u godinama koje dolaze.\nTagovi: fiskalni savet, penzije\nPovećanje plata zaposlenima u javnom sektoru početkom 2019. godine. Veće penzije od 10.novembra! →\nRodoljub Ćirić: Da li će penzioneri biti zaštićeni →\nPUPS upozorava: Penzije će biti kao socijalna pomoć, ukoliko se ne formira novi fond →\nČestitka za 2018.godinu: Nekima će plate biti povećane, penzije i minimalni sat rada! →


Šef diplomatije EU pozvao na prekid vatre izmedju Izraela i Palestinaca | Novinska agencija Beta\nSVET | 18.05.2021 19:45 > 18.05 19:45\nŠef diplomatije EU pozvao na prekid vatre izmedju Izraela i Palestinaca\nŠef diplomatije Evropske unije Žozep Borel pozvao je danas na hitan prekid nasilja i obustavu vatre izmedju Izraela i Palestinaca.\n"Cilj je zaštititi civile i dozvoliti pristup humanitarne pomoći Gazi", rekao je Borel posle vanrednog sastanka ministara spoljnih poslova EU i dodao da to saopštenje ima podršku 26 od 27 zemalja članica EU, izuzev Madjarske.\nViše od 200 Palestinaca je ubijeno u jakim vazdušnim udarima do sada, uključujući desetine dece a više od 1.400 ljudi je ranjeno. Sa izraelske strane ubijeno je najmanje 12 ljudi, medju kojima i jedan petogodišnji dečak u napadima iz pojasa Gaze na civilne oblasti u Izraelu.\nBorel je ocenio da je "neprihvatljiv" visok broj civilnih žrtava, uključujući žene i decu.\n"Osudjujemo raketne napade Hamasa i drugih terorističkih grupa na teritoriju Izraela, i u potpunosti podržavamo pravo Izraela da se brani... ali to treba da bude na srazmeran način i uz poštovanje medjunarodnog humanitarnog prava", dodao je Borel.\nBorel je na takodje ocenio da je za bezbednost Palestinaca i Izraelaca "potrebno pravo političko rešenje". Iako je sada prioritet prekid neprijateljstava visoki predstavnik EU je naglasio da posle toga treba ponovo uspostaviti politički okvir za nalaženje rešenja za taj više decenijski sukob izmedju te dve strane.\nMadjarska je odbila danas da podrži saopštenje EU u kome se poziva na prekid vatre izmedju Izraela i Palestinaca uz ocenu da je takav tip stavova "parcijalan i neuravnotežen".\n"Imam uopšte problem sa evropskim saopštenjima o Izraelu. Ona ne pomažu mnogo, posebno u sadašnjim okolnostima kada su tenzije tako visoke", rekao je madjarski ministar spoljnih poslova Peter Sijarto za Frans pres.


Orbit najjači brend u Srbiji - Retail Serbia\nOrbit najjači brend u Srbiji\nNajbrend u Srbiji u prvoj polovini 2011. godine bio je "Orbit", saopštila je agencija za istraživanje tržišta Ipsos stratedžik marketing.\nPo istraživanju Ipsos stratedžik marketinga od 30 brendova rangiranih na listi dve trećine prestavljaju domaći proizvodi, ističe se u saopštenju.\nPo pokazatelju snage robnih marki Brend Skor (Brand Score), na drugoj poziciji liste brendova rangiranih po snazi na srpskom tržištu nalati se Frikomovo smrznuto povrće, koje se našlo ispred "Milka" čokolada, "Polimark" kečapa i "Začina C".\nPrema analizi Ipsos stratedžik marketinga, na šestom mestu se nalazi "Koka kola", sedmo i osmo mesto zauzima Imlekovo dugotrajno mleko i jogurt "Moja kravica", sledi ih "Čipsi", a na 10. mestu nalazi se Frikomova smrznuta riba i plodovi mora.\nNa pozicijama od 11. do 20. mesta našli su se "Knjaz Miloš", "Karneks" delikates, "Karneks" jetrena pašteta, "Dijamant" ulje, "Karneks" viršle, "Frikom" smrznuta testa, "Kolgejt", "Feri", "Fidelinka" testenine i "Frikom" smrznuto voće.\nPrema Brend Skor listi, na 21. mestu našle su se "Supe C", slede "Lenor", "Moja kravica" sveže mleko, "Plazma keks", "Ferveks", "Vital" ulje, "Blend-a-med", "Smoki" i Somborska "Feta", a na 30. mestu je "Vegeta".\nPrema indikatoru snage robnih marki "brend skor" (Brand score), na drugom mestu liste brendova rangiranih po snazi na srpskom tržištu je Frikomovo smrznuto povrće, koje se našlo ispred "Milka" čokolada, "Polimark" kečapa i "Začina C".\nPrema analizi Ipsos stratedžik marketinga, na šestom mestu se nalazi "Koka kola", a sedmo i osmo mesto zauzimaju "Moja kravica" dugotrajno mleko i jogurt, sledi ih "Čipsi", a na 10. mestu su Frikomova smrznuta riba i plodovi mora.\nLista najsnažnijih brendova napravljena je na osnovu istraživačkog projekta Ipsos stratedžik marketinga za pregled tržišta i dubinsku analizu ciljnih grupa "brend plus", u koji je uključeno oko 1.000 robnih marki podeljenih u oko 70 kategorija robe široke potrošnje.\n"Brend skor" se izračunava na osnovu kombinacije devet "brend plus" marketinških pokazatelja uzetih sa nivoa potrošača, a neki od njih su prepoznavanje, iskustvo sa brendom, korišćenje, lojalnost brendu, i prosečna ocena opšteg utiska o brendu, koja je početni indikator.\nOd 30 brendova rangiranih na listi Ipsos stratedžik marketinga dve trećine su domaći proizvodi, ističe se u saopštenju.\nNa pozicijama od 11. do 20. mesta našli su se "Knjaz Miloš", "Karneks" delikates, "Karneks" jetrena pašteta, "Dijamant" ulje, "Karneks" viršle, "Frikom" smrznuta testa", "Kolgejt", "Feri", "Fidelinka" testenine i "Frikom" smrznuto voće.


Druženje sa Deda Mrazom u KC "Čukarica" -\nDruženje sa Deda Mrazom u KC „Čukarica“\nU subotu, 26. decembra od 13 časova organizuje se druženje sa Deda Mrazom u dvorištu Kulturnog centra „Čukarica“.\nNa pragu smo Nove, 2021. godine, uveliko smo u predprazničnom raspoloženju, novogodišnja okupljanja će verovatno izostati zbog epidemije COVID 19, ali pokloni za najmilije, naročito one najmađe sigurno neće.\nPošto je ovo vreme darivanja, KC „Čukarica“ je odlučio da ovaj događaj ima humanitarni karakter.\nNaime, svi koji budu želeli da se fotografišu sa Deda Mrazom trebalo bi da ostave neki prilog za kupovinu paketića mališanima kojima će to mnogo značiti.\nWhat's wrong with Druženje sa Deda Mrazom u KC „Čukarica“ ?


Oduzeto 100 kg duhana i cigarete – Dnevni list\nOduzeto 100 kg duhana i cigarete\n15 svibnja, 2020 Dnevni list\nNa području grada Tuzle oduzeto je 3.980 paklica raznih cigareta, kao i 100,6 kilograma duhana – potvrđeno je iz Uprave za indirektno oporezivanje (UIO).\n-Pripadnici Grupe za sprječavanje krijumčarenja i prekršaja u Regionalnom centru Tuzla su, na osnovu operativnog rada i preduzetih operativnih taktičkih mjera, došli do saznanja da na području tog grada postoji više osoba koje se bave prodajom cigareta i rezanog duhana, a koji su porijeklom iz susjednih zemalja – saopćeno je iz UIO.\nIzvršen je pretres vozila i objekata, a sve u skladu sa instrukcijama i uputama Tužilaštva BiH i naredbe Suda BiH.\nPronađeno je 3.980 paklica raznih cigareta koje su obilježene stranim akciznim markicama, kao i 100,6 kilograma duhana, čija je ukupna vrijednost oko 38.000 KM.\nIz UIO napominju da i u uslovima vanredne situacije uzrokovane virusom Covid-19 provode pojačane aktivnosti na terenu s ciljem sprječavanja nezakonite prodaje duhana i duhanskih prerađevina.\n← Previous Šest novozaraženih od korona virusa u FBiH\nBevanda sudjelovao na samitu Srednjoeuropske inicijative Next →\nNakon sjednice koja je održana 14. veljače Dom naroda Parlamentarne skupštine Bosne i Hercegovine napokon je održao sjednicu na kojoj


„Ko to tamo peva“ posle 40 godina ponovo u Kanu – Zvornik Danas\nNaslovna/VIJESTI/Kultura/„Ko to tamo peva“ posle 40 godina ponovo u Kanu\nKultni klasik „Ko to tamo peva“, reditelja Slobodana Šijana i scenariste Dušana Kovačevića, na inicijativu producentske kuće „Centar film“, biće 40 godina od premijere ponovo prikazan u okviru 73. Kanskog festivala, u programu „Kan klasik“.\nRestaurirana verzija „Ko to tamo peva“, filma koji je u Kanu pre 40 godina osvojio nagradu publike, gledaoci će moći da vide u renomiranom programu koji će biti održan u okviru Limijer festivala, koji će ove jeseni biti održan u Lionu, saopštio je Centar film.\n„Kan klasik“ predstavlja retrospektivu najznačajnijih ostvarenja iz istorije Kanskog festivala. U ovogodišnjem izdanju biće prikazano 25 igranih i sedam dokumentarnih filmova.\nKomična, pitoreskna saga „Ko to tamo peva“ počinje u pustari i zabiti, iz koje 1941, dan uoči nemačkog napada na Jugoslaviju (6. aprila), dotrajalim autobusom firme „Krstić i sin“ za Beograd kreće grupa ljudi. Stari, „rastureni“ autobus, sa svojim neobičnim i „uvrnutim“ putnicima komična je slika jedne epohe u raspadanju, kraja jednog sveta koji će nestati u eksploziji i plamenu, navodi Centar film.\n„Vest me je obradovala. Lepo je kad se najznačajniji filmski festival na svetu seti vašeg filma posle 40 godina. To znači da će ga videti vćei broj pravih ljubitelja filma u svetu, i da film postaje deo jedne prestižne kolekcije kanskih otkrića, koju će i mlađi gledaoci želeti da upoznaju“, istakao je reditelj Slobodan Šijan.\n„Ko to tamo peva“ digitalno je restauriran u odeljenju za digitalizaciju i digitalnu restauraciju Jugoslovenske kinoteke, u okviru projekta „VIP Kinoteka“, koji se sprovodi od 2017.\nkan ko to tamo peva\nUkrajina: Porošenko pobijedio u prvom krugu


Usvojena Deklaracija o zaštiti rijeka u Republici Srpskoj: Sužava se prostor za male hidroelektrane - eTrafika\nUsvojena Deklaracija o zaštiti rijeka u Republici Srpskoj: Sužava se prostor za male hidroelektrane\n18/02/2021 3 min za čitanje\nNarodna skupština Republike Srpske usvojila je Deklaraciju o zaštiti rijeka što, između ostalog, predstavlja veliki uspjeh aktivista i aktivistica okupljenih u Koaliciju za zaštitu rijeka Bosne i Hercegovine koji su proteklih godina svojim tijelima branili rijeke i ukazivali na štetnost malih hidroelektrana (MHE).\n“Iako konačnim tekstom Deklaracije nismo u potpunosti zadovoljni, pozdravljamo usvajanje Deklaracije sa amandmanima, jer predstavljaju prvi korak ka zaštiti naših rijeka. Sljedeći korak je na Vladi Republike Srpske i mijenjanju samog zakonodavstva u oblasti obnovljivih izvora energije. Osnov novog zakona treba da bude ukidanje podsticaja za sve nove projekte u oblasti obnovljivih izvora energija (OIE) i okretanje ka podsticanju građanske energije gdje bi građani koji plaćaju naknadu za OIE mogli biti i investitori, što je već praksa u susjednoj Hrvatskoj”, istakao je Viktor Bjelić, potpredsjednik Centra za životnu sredinu.\nDeklaracija o zaštiti rijeka i zaključak o potpunoj zabrani gradnje malih hidroelektrana na cijeloj teritoriji Federacije Bosne i Hercegovine izglasana je u junu i u Predstavničkom domu Parlamenta Federacije Bosne i Hercegovine, ali do danas nisu usklađeni federalni i kantonalni propisi, te je promjena zakonodavstva u ovoj oblasti još u toku.\n“Nadamo se da će Vlada RS poduzeti energičnije korake ka zaštiti rijeka i da će ovaj proces teći brže u oba entiteta te da ćemo u konačnici na nivou cijele države imati zakonski okvir koji štiti naše rijeke i građane od štetnih projekata”, rekla je Dragana Skenderija, koordinatorica Koalicije za zaštitu rijeka BiH.\nDeklaracija koja je usvojena u Narodnoj skupštini RS i Predstavničkom domu Parlamenta FBiH bazirana je na Deklaraciji o zaštiti rijeka Zapadnog Balkana, koja je nastala kao reakcija ekoloških udruženja na ogromne štete po lokalne zajednice i životnu sredinu koju uzrokuju male hidroelektrane. Donesena je u novembru 2019. godine na međunarodnoj konferenciji koju je organizovao Centar za životnu sredinu sa partnerima, a kojoj je prisustvovalo 75 predstavnika nevladinih organizacija, institucija i stručnjaka iz BiH i cijele Evrope.\nU BiH je planirano više od 400 MHE od kojih je izgrađeno oko stotinu, koje u većem dijelu godine svojim radom ostavljaju korita rijeka skoro potpuno suha. Tokom odlučivanja o izgradnji MHE u BiH, javnost nije adekvatno uključena, građani su uskraćeni za informacije i pravo da se na demokratski način izjasne o tim projektima. Izgrađene MHE su nanijele veliku štetu prirodi i lokalnim zajednicama, a odgovornost za to treba da snose oni koji su svojim potpisom dali saglasnosti i dozvole za gradnju ovih po prirodu i društvo štetnih projekata.\nCentar za životnu sredinuDeklaracija o zaštiti rijekaDeklaracija o zaštiti rijeka u RSmheNarodna skupština RS


PROPISI.com | E-UPRAVA\nDržavni data centar u Kragujevcu snažan impuls razvoju IT sektora\nBeograd, 10. mart 2021.\nKancelarija za IT i eUpravu Vlade Republike Srbije saopštila je da Državni data centar u Kragujevcu, koji je otvoren i pušten u probni rad u decembru prošle godine, predstavlja najsavremeniji objekat ovog tipa u regionu, namenjen čuvanju podataka i opreme.\nCentar se nalazi na parceli od četiri hektara i predstavlja kompleks od sva objekta od ukupno oko 14.000 metara kvadratnih, sa predviđenom instalisanom snagom u punom kapacitetu od 14 MW i kapacitetom od 1080 REK ormana, koji se izvodi u tri faze.\nObjekat je projektovan i izgrađen po najvišim tehničkim i bezbednosnim standardima i ispunjava najviši standard pouzdanosti od 99,995 odsto – TIER 4.\nKragujevac je ispunio najviše kriterijume za izgradnju data centra – pored univerziteta i auto-puta, bilo je potrebno da je na drugoj tektonskoj ploči u odnosu na Beograd, da se proveri stogodišnji plan plavljenja i izbegnu koridori redovnih letova aviona.\nTakođe, bilo je neophodno da postoji dovoljna udaljenost od brane, hemijskih postrojenja, aerodroma i vojne industrije, povoljna statistika zemljotresa u prethodnih 100 godina, redundantna telekomunikaciona, energetska i ostala neophodna infrastruktura.\nDržavni data centar u Kragujevcu predstavlja još jedan snažan impuls daljem razvoju i IT sektora i inovacijama, tehnološkom preporodu i liderstvu Srbije u ovom delu Evrope.\nJavna uprava, državna uprava i lokalna samouprava, elektronska uprava, a samim tim i naši građani i privreda dobili su moderan infrastrukturni objekat od neprocenjivog značaja za dalji razvoj elektronskih usluga i bezbedno čuvanje podataka građana i privrede.\nUsluge Državnog data centra, pored državne uprave i lokalne samouprave (Skupština Srbije i Agencija za lekove medicinska sredstva su prve institucije), koriste i komercijalni korisnici, a deo resursa je dostupan i naučno-tehnološkim parkovima i startapovima.\nSvoje podatke u ovom objektu skladište i američki IBM i kineski Huavej, kao i brojne domaće IT kompanije koje su već potpisale komercijalne ugovore, navodi se u saopštenju.


Na račun će biti uplaćeno 195.880 KM: Eko toplane Banjaluka pune gradsku kasu | BL Portal\n15. Septembra 2021. 13:31\nUpravni odbor Eko toplana Banjaluka uputio je prijedlog Skupštini Društva za donošenje odluke o isplati dividende iz ostvarene dobiti u 2020. godini u iznosu od 400.000 KM.\nU skladu sa vlasničkim udjelima, na račun Grada Banjaluka biće uplaćeno 195.880 KM, dok će na račun privatog partnera, kompanije IEE Tehnology biti uplaćeno 204.120 KM.\n“Ovo je drugi put od osnivanja Eko toplana da se vlasnicima isplaćuje dividenda. Prošle godine isplaćeno je 200.000 KM što je bilo prvi put od kako postoji sistem daljinskog grijanja u našem gradu, da je toplana, u ovom slučaju preduzeće Eko toplane Banjaluka, svojim osnivačima isplatilo dobit. Ovom isplatom, u skladu sa planom, isplaćeni iznos dividende u odnosu na prethodnu godinu biće duplo veći, dok je za narednu godinu u planu da isplaćeni iznos minimalno dva puta bude uvećan u odnosu na ovu godinu”, navodi se u saopštenju Eko toplana.\nOsnivanjem Eko toplana, Grad Banjaluka je u posljednje četiri godine uštedio više od 40 miliona konvertibilnih maraka, jer su staroj toplani prije osnivanja Eko toplana, u prethodnom periodu svake godine obezbjeđivane subvencije, pozajmice i garancije od strane Grada ili Vlade Republike Srpske, kako bi se obezbIjedio energent i funkcionisanje sistema daljinskog grijanja, s obzirom na činjenicu da bez te pomoći, grijanje u Banjaluci nije bilo moguće.\n“Zahvaljujući formiranju novog preduzeća Eko toplane Banjaluka, nije više bilo potrebe da Vlada i Grad subvencionišu gradsku toplanu niti je preduzeće Eko toplane od svoga osnivanja do danas, dobilo bilo kakvu finansijsku podršku od bilo koje javne institucije. Isplatom dividende po osnovu ostvarenih rezultata u prethodnoj godini još jednom se potvrđuje da su Eko toplane profitabilno, funkcionalno i samoodrživo preduzeće, sa stabilnim izvorima energije.\nIsplati dividende i ove, kao i prethodne godine, prethodilo je usvajanje izvještaja o poslovanju, finansijskog izvještaja, kao i izvještaj nezavisnog revizora za 2020. godinu od strane Skupštine Društva. Osim toga, gradska skupština, na sjednici održanoj sredinom jula ove godine, usvojila je zaključak o prihvatanju Informacije o poslovanju Eko toplana za 2020. godinu što je još jedan od dokaza ostvarenja pozitivnih rezultata i transparentnosti poslovanja”, navodi se u saopštenju Eko toplana.\nBanjaluka dobila najviše: Zdravstvenim ustanovama isporučeno još 2.726 doza vakcina


Sneg je zabeleo skoro celu Srbiju, pa vozače očekuju klizavi kolovozi, magla, a na pojedinim deonicama i poledica naročito ujutru i uveče\nUslovi za vožnju su izuzetno nepovoljni. Direktor Agencije za bezbednost saobraćaja Duško Pešić ističe da je u ovakvim uslovima najvažnije na put krenuti sa zimskim gumama, ali i da vozimo što sporije i držimo odstojanje. Sve što radimo u saobraćaju u zimskim uslovima mora da bude bez iznenadnih pokreta - kočenje mora da bude lagano, a nema ni naglih skretanja, poručuje Pešić.\nDuško Pešić je, gostujući na RTS-u, naveo da veliki problem na terenu predstavljaju vozači koji su neodgovorni i koji su u ovakvim zimskim uslovima na put krenuli sa letnjim pneumaticima.\n-Jedno takvo vozilo kada imamo u saobraćajnom toku može da izazove velike probleme i da napravi velike zastoje, a onda i da neki vozači koji izgube vreme na taj način pokušaju da nadoknade vreme i sve to sa sobom stvara mogućnost za nezgode - dodaje Pešić.\n-Naš apel vozačima je da koriste zimske pneumatike, bez obzira na to što Zakon o bezbednosti saobraćaja dozvoljava i penumatike za sve četiri sezone. Zimski pneumatici na sva četiri točka, a posebno ovo važi ako idemo na destinacije gde su niže temperature, gde je moguća pojava snega - navodi Pešić.\nObjasnio je da su zimske gume važne ne samo kada je na kolovozu sneg već i pri niskim temperaturama.\n-Letnji pneumatici već ispod sedam stepeni gube svoja svojstva, postaju plastičniji i samim tim put kočenja sa letnjim pneumaticima je znatno duži nego sa zimskim - objašnjava Pešić.\nOn je naveo rezultate jednog istraživanja, sa zimskim pneumaticima i dubini šare od osam milimetara pri 50 kilometara na čas potrebno nam je oko 30 metara da se zaustavimo, a ako imamo letnje dvostruko je veći zaustavni put - preko 60 metara. Na pitanje kakve su kazne za vožnju sa letnjim gumama u zimskom periodu, Pešić kaže da najbolje što možemo da prođemo jeste da platimo novčanu kaznu koja je negde od 10.000 do 20.000 za vozače, a za pravna lica te kazne mogu da budu i do 800.000 dinara.\n-Ono što je mnogo veći problem jeste da zbog toga što neko ima letnje pneumatike može da dođe do proklizavanja, do izletanja vozila u drugu polovinu kolovoza i do sudara. U takvim situacijama vozač postaje odgovoran za saobraćajnu nezgodu i pored novčanih kazni ima i problem što će osiguravajuća društva tražiti da nadoknadi štetu drugom licu - kaže Pešić.\nJoš jedna važna stvar, kako kaže Pešić, ukoliko se pokaže da je uzrok saobraćajne nezgode bio to što smo imali letnje gume, onda to povlači krivičnu odgovornost, a samim tim i krivično delo.\n-Važno je da vozimo sporije u zimskim uslovima i da držimo odgovarajuće odstojanje. Ono što je izuzetno važno je da nema naglih pokreta, naglih kočenja - naglasio je Pešić.\n-Da li imamo klasičan sistem kočenja ili sistem kočenja koji je sa ABS-om. Ukoliko imamo sistem kočenja sa ABS-om onda je lakše tokom kočenja da imamo upravljivost, ako imamo sistem koji je klasičan onda kada pritisnemo kočnicu vozilo gubi upravljivost i u takvim situacijama je izuzetno teško da ostanemo na putu i zato dolazi do izletanja i do saobraćajnih nezgoda - objasnio je Pešić.\nSve što radimo u saobraćaju u zimskim uslovima mora da bude bez iznenadnih pokreta, kočenje mora da bude lagano, a nema ni naglih skretanja, dodaje Pešić.\n-Kontakt između podloge i pneumatika, odnosno gume, jeste mnogo slabiji u takvim uslovima i lakše dolazi do izletanja vozila sa kolovoza - ističe Pešić.\nU zimskim uslovima može doći i do zaglavljivanja u snegu, a Pešić ističe da je upravo zbog toga veoma važno da nam rezervoar bude uvek napunjen, kao i telefon da možemo da javimo. Savet vozačima je, navodi, da kada kreću na put treba dobro da se pripreme i da ne veruju baš mnogo navigaciji.\n-Često navigacija bira neke putanje i može da nas odvede na neke puteve drugog reda koji nisu tako dobro održavani i gde ćemo doći u takvu situaciju da se zaglavimo u snegu i da ćemo morati da tražimo pomoć - zaključio je Pešić.


"Od svih naših borbi, najbolnija je ona usmerena ka očuvanju suvereniteta i teritorijalnog integriteta, to jest, rešavanje pitanja Кosova i Metohije. Boreći se za svoj suverenitet i teritorijalni intergitet, Srbija istovremeno brani univerzalne principe Povelje UN i međunarodnog prava, ali i neke od ključnih principa na kojima je osnovan Pokret nesvrstanih zemalja", zaključio je predsednik Vučić i posebno naglasio da Srbija, uprkos svim izazovima, snažno ostaje posvećena pronalaženju kompromisnog rešenja koje bi zagarantovalo trajni mir i stabilnost.\nU Ambasadi Republike Srbije 02.10. je upriličena svečanost povodom dodela nagrada na literarnom konkursu za učenike dopunske škole na srpskom jeziku - "Moj jezik, moj svet - zašto učim srpski jezik". Konkurs je organizovan na inicijativu ambasadorke Republike Srbije u Nemačkoj, dr Snežane Janković, a povodom dana slovenske pismenosti koji je obeležen 24.maja. Dodeljeno je po 6 nagrada u dve uzrasne kategorije, od prvog do četvrtog i od petog do osmog razreda. Svečanosti su prisustvovali generalni konzul Republike Srbije u Minhenu Božidar Vučurović i generalni konzul Republike Srbije u Štutgartu Dragan Dimitrijević, koordinatori pri Ministarstvu prosvete, kao i veliki broj učiteljica koje predaju u programu dopunske nastave na srpskom jeziku širom Nemačke.\nObaveštavamo da je Vlada Republike Srbije, dana 09. septembra 2021. godine, donela Zaključak o davanju saglasnosti za priznavanje potvrde o potpunoj vakcinaciji protiv zarazne bolesti Covid-19 koje izdaju nadležni organi ili ustanove Savezne Republike Nemačke.\nNavedenim zaključkom priznate su potvrde o potpunoj vakcinaciji koje izdaju institucije i ustanove Savezne Republike Nemačke i dozvoljen ulazak licima koja poseduju potvrde o potpunoj vakcinaciji, koje izdaje Savezna Republika Nemačka, bez negativnog RT-PCR testa na prisustvo virusa SARS-CoV-2 ili antigen FIA RAPID testa.\nArno Gujon, direktor Uprave za saradnju s dijasporom i Srbima u regionu na konferenciji za medije objavio početak medijske kampanje posvećene informisanju Srba poreklom iz FBiH o potrebi zaštite imovinskih prava koje zajednički sprovode organi Republike Srbije i Republike Srpske. Opširnije ovde...\n„Praviti se da to nije tačno, izbegavajući da kažemo, zločin je ne samo prema žrtvama, nego i prema nama samima, svakom živom Srbinu, Кrajišniku, prema Srbiji i njenoj budućnosti“, rekao je predsednik Vučić i podvukao da ljudi samo ako pamte mogu da se usprave i žive i sa sobom i sa drugima bez zazora, straha i sumnje.\nNa konstataciju da nemačka kancelarka Angela Merkel nije čestitala stotu godišnjicu КP Кine, a da je on to učinio, odgovorio je da Srbija nije Nemačka, već mala zemlja. Na dodatno insistiranje šta će uraditi Srbija ako mora da bira između EU i Кine podvukao je da se Srbija već odlučila, da joj je bio i ostao cilj članstvo u EU.\n„Ali možemo li mnogo toga dobrog sprovesti sa Кinom - naravno. I to činimo, kao i Nemačka“, istakao je Vučić, a na primedbu da se kritikuje kvalitet projekata Puta svile, pre svega zbog kineskih radnika, odgovorio da je kvalitet puteva ili mostova, koju Srbija gradi sa Кinom, odličan.\n„Često se govori o pruzi prema Budimpešti sa 180 kilometara kroz teritoriju Srbije koju finansira Кina. Ali pruga koja se gradi uz pomoć EU od Beograda do severnomakedonske granice je duplo duža i niko ne govori o tome. Sve je suviše politički“, konstatovao je on.\n„Кinezi žele da prošire svuda svoje prisustvo, ali mnogi procesi na Zapadu, iskreno rečeno, su efikasniji i bez problema. Moramo još mnogo da učimo od Zapada, ali pristižemo“, kazao je Vučić.\nOn je ukazao da je Кina važan partner Srbiji i dodao da kada je počela konsolidacija državnih finansija 2014. naša država je dobila dobre uslove od Кine za razvojne projekte.\nOn je naveo i da je na istoku Srbije, na molbu EU raspisan konkurs za rudnik bakra, da šest meseci nijedno evropsko preduzeće nije dalo ponudu, te da su ga preuzeli Кinezi.\n„Možemo sebi priuštiti da investitorima damo podsticaj za dolazak“, dodao je on i istakao da Srbija nudi pomoć investicijama, ali da na primer za dolazak Centra za razvoj „Кontinental“ motiv nisu bile subvencije.\nКada je reč o „Кosovu“ Vučić je naglasio da je potreban kompromis u vezi ovog pitanja.\nPredsednik Vučić je rekao da je kompanija ZF u Srbiji za samo tri godine zaposlila u fabrici 900 ljudi i već oko 100 stručnjaka u razvojno-istraživačkom centru.\n„Ovde sam video neverovatnu posvećenost mladih ljudi sa kojima sam razgovarao, svi su veoma dobro obučeni i pripremljeni“, naveo je predsednik Vučić i prisetio se da je nemačka kancelarka Angela Merkel bila veoma iznenađena kada joj je rekao da je Srbija uspela da privuče investitora kao što je ZF i da tek sada razume zašto je ona bila toliko iznenađena i zašto mu je čestitala.\n„Кada uđete u prostorije razvojnog centra, kao da ste ušli u najsavremeniju farmaceutsku kompaniju i najbolje opremljenu apoteku“, rekao je predsednik Vučić i dodao da je danas video i mercedes i volvo na hibridni i električni pogon, koji ne bi ni postojali da nije bilo učešća Srbije.\n„Verujem da ćemo do kraja godine taj trend da nastavimo. U nemačkim kompanijama radilo je 17.000 ljudi kada sam postao premijer. Danas ih je 71.000. To je ogroman napredak, jer su nemačke kompanije prepoznale Srbiju kao dobru lokaciju za svoj biznis“, istakao je predsednik Vučić u svom obraćanju prilikom posete inženjerskom centru u fabrici „ZF Serbia“ u Pančevu.\nPredsednica Vlade Republike Srbije Ana Brnabić učestvovala je danas na onlajn Samitu lidera Berlinskog procesa na kojem je bilo reči o konkretnim rezultatima postignutim u toku njegovog sedmogodišnjeg trajanja, planovima za naredni period i inicijativama čiji je cilј pružanje podrške Zapadnom Balkanu na njegovom putu ka Evropskoj uniji.\nFokus samita bio je na izgradnji zajedničkog regionalnog tržišta koji se odnosi na četiri temelјne slobode: slobodno kretanje lјudi, robe, usluga i kapitala, za koje je usvojen Akcioni plan u novembru prošle godine, a od kojeg bi region imao posebne benefite.\nNa samitu je rečeno da je saobraćajna i energetska infrastruktura proširena tokom poslednjih godina i povezana sa saobraćajnicama Evropske unije, a pohvalјena je implementacija sporazuma o ukidanju naknada za roming na Zapadnom Balkanu, koja je počela sa primenom ovog meseca.\nKao važan projekat procesa izdvojena je Regionalna kancelarija za saradnju mladih (RYCO) u cilјu povezivanja i izgradnje razumevanja i tolerancije u regionu.\nPohvalјene su i aktivnosti Veća za regionalnu saradnju (RCC) i Sekretarijata Srednjoevropskog sporazuma o slobodnoj trgovini (CEFTA) za napore u sprovođenju Akcionog plana za zajedničko regionalno tržište.\nOcenjujući da se Berlinski proces, čvrsto zasniva na temelјnom uverenju da je ekonomija Zapadnog Balkana deo Evrope, nemačka kancelarka Angela Merkel je istakla, da on umnogome doprinosi stabilnosti i povezivanju regiona zapadnog Balkana što je i ujedno i interes Evropske unije.\nZahvalјujući podršci Nemačke i kancelarke Merkel, ali i unutrašnjim inicijativama predstavnika Srbije, Albanije i Severne Makedonije, kako je objasnila premijerka, implementacija Akcionog plana omogućiće dalјe širenje ekonomske i trgovinske saradnje regiona, što će ga ujedno učiniti privlačnijim za strane investitore i ubrzati ekonomski rast.\nBrnabić je istakla da Srbija snažno podržava Berlinski proces, ne samo u cilјu ekonomskog razvoja regiona, već i kao ideju povezivanja i ujedinjenja Zapadnog Balkana i njegovog približavanja Evropskoj uniji.\nOna je zaklјučila da je podrška u regionu bila naročito vidlјiva kroz solidarnost sa susedima tokom pandemije i pomoć u vakcinama i medicinskoj opremi.\nNa samitu, koji je otvorila nemačka kancelarka Angela Merkel, osim predstavnika regiona, učestvovali su i premijer predsedavajuće EU Slovenije Janez Janša, predsednica Evropske komisije Ursula fon der Lajen, austrijski kancelar Sebastijan Kurc, predsednik Francuske Emanuel Makron, premijer Italije Mario Dragi, premijer Polјske Mateuš Jakub Moravjecki i generalna sekretarka Saveta za regionalnu saradnju (RCC) Majlinda Bregu.\nPredsednik Vučić prisustvovao ceremoniji povodom početka radova na izgradnji postrojenja za popravke kompanije\n„MTU je centar koji pravi razliku i pokazuje koliko smo napredovali proteklih godina. Кada od fabrike vunice dođete do najviših tehnoloških fabrika, kao što je proizvodnja motora, to pokazuje kvalitativnu razliku koju smo uspeli da napravimo“, objasnio je predsednik Vučić i preneo da su razgovori sa predstavnicima MTU bili interesantni, kao i da je ponosan što su nemački ulagači rekli da je Srbija dobila posao zbog svoje posvećenosti.\n„Doneli su odluku da to bude Srbija zato što smo se mi borili za njih na dnevnom nivou. Nama je bilo stalo da MTU bude u Srbiji, da zaposlimo naše ljude. Ovde će plate biti tri puta veće od prosečne plate u Srbiji. Ovde ćemo zapošljavati inženjere, ali i ljude koji će umeti sa tehničkom srednjom školom da prikažu najbolje tehničke sposobnosti“, rekao je predsednik Vučić i izrazio zahvalnost nemačkoj Vladi što je davala pozitivne preporuke za ulaganja u Srbiju, a posebno ministru privrede Peteru Altmajeru na podršci našoj zemlji. On je dodao da će deca u okviru dualnog obrazovanja moći da nauče kako se radi u jednoj od tehnološki superiornih kompanija, na avionskim motorima i mašinama u avio-industriji.\n„Ovo je nešto za šta radite, za šta živite. Ovo je veliki poklon građanima Srbije od nemačkih prijatelja“, istakao je predsednik Vučić i ponovio da će ova fabrika doprinositi daljem razvoju BDP-a, daljem ubrzanom napretku Srbije, njenom evropskom putu i celokupnom razvoju.\n„Danas imamo 70.789 građana zaposlenih u nemačkim kompanijama. Verujemo da taj broj može rapidno da raste u budućnosti. I dalje ćemo se boriti za investicije iz Nemačke, i dalje ćemo da živimo za ovakve dane, radićemo danonoćno da privučemo još ovako divnih investitora, koji pokazuju ponekad za nas neočekivano poštovanje prema Srbiji. Nećemo da stanemo, želimo da Srbija bude još razvijenija, da se još više približimo Nemačkoj. Mislim da je to i vaš cilj i molim vas za podršku i ubuduće. Danas imam dobru vest za građane. Za neki dan, nedelju očekujemo i zvanično, ali po konačnoj prognozi - u drugom kvartalu očekujemo rast od 15 odsto. Posle 1,7 odsto u prvom, to je 8,35 odsto na polovini godine. Mislim da će malo koja zemlja u Evropi moći da se meri sa Srbijom“, poručio je predsednik Vučić u svom obraćanju i naglasio da je takav rezultat moguć zahvaljujući velikim ulaganjima i visokom nivou stranih investicija.\nObaveštavamo da svi građani Srbije, kao i dijaspora, mogu od danas glasati za srpsku naučnicu Gordanu Vunjak-Novaković, koja je u finalu prestižne Evropske nagrade za pronalazače nominovana u kategoriji Životno delo za inovativni doprinos u biomedicini. Pobednike u 5 kategorija bira nezavisni međunarodni žiri, a javnost odlučuje ko će dobiti Nagradu publike. Glasanje je jednostavno i otvoreno za sve građane i dijasporu do 17. juna na stranici u nastavku teksta.\nProfesorka Vunjak-Novaković se dve decenije bavi istraživanjima i primenom bioreaktora koji omogućavaju da se humana tkiva gaje u laboratoriji. Sa svojim timom naučnika napravila je srčani mišić od matičnih ćelija koji radi kao srčani mišić odraslog čoveka, što predstavlјa pravu revoluciju u medicini kakvu poznajemo. Trenutno istražuje i da li bi njihova tehnologija mogla da pomogne i oporavku pluća oštećenih usled zarazne bolesti COVID-19.\nGordana Vunjak-Novaković je profesorka Univerziteta Kolumbija u Nјujorku, članica SANU i prva Srpkinja i žena koja je postala član Nacionalne akademije inženjerstva SAD. Ugledna naučnica je i kreativni ambasador Srbije u okviru Saveta za kreativne industrije pri Kabinetu predsednice Vlade Srbije Ane Brnabić.\nPredsednik Srbije Aleksandar Vučić je profesorku Vunjak-Novaković 2020. godine odlikovao Ordenom Karađorđeve zvezde drugog stepena za naročite zasluge u predstavlјanju Republike Srbije i njenih građana i postignute izuzetne rezultate u oblasti medicinskih nauka i biomedicinskog inženjerstva kao jednog od najperspektivnijih načina za produženje lјudskog veka i pobolјšanje kvaliteta života.\nObaveštavamo da će se u Minhenu 31.05.2021. godine odžati privredno-politička online konferencija „Srbija-Bavarska“ . Više informacija na sledećem linku:\nКako je dodao, reč je o izuzetnom i velikom poslu, svaki naš službenik morao je da primi dokumentaciju na papiru, da je proveri, da onda zahteva dopunu, pa tek tada da prosleđuje.\nКako je istakao, to je usluga za koju je obećano da će biti završena pre manje od četiri meseca i da je ona od ponedeljka dostupna u 95 diplomatsko-konzularnih predstavništava Srbije, odnosno u svim našim ambasadama i generalnim konzulatima.\nNajveći rezultat tog poduhvata, istakao je ministar, osim prednosti koju će doneti u budućem funkcionisanju, jeste činjenica da to nije projekat jednog državnog organa, već zajednički poduhvat Ministarstva spoljnih poslova, Кancelarije za IT i eUpravu, Generalnog sekretarijata Vlade, MUP-a, Ministarstva za rad, zapošljavanje, boračka i socijalna pitanja, Nacionalne službe za zapošljavanje.\nGovoreći o samom portalu „e-Кonzulat”, ministar je objasnio da postoji karikatura na kojoj je predstavljen Nikola Tesla i zgrada stare železničke stanice sa jednim kranom, koja u stvari simbolizuje istorijsku činjenicu – kada je Tesla boravio u Beogradu u godini kada je ona izgrađena.\nDirektor Кancelarije za IT i eUpravu Mihailo Jovanović rekao je da je ovo prvi put da su e-usluge okrenute ka stranim državljanima, i da je do sada to bio slučaj sa našim državljanima.\nU periodu od 1. januara 2019. do 17. maja ove godine, najviše zahteva za srpsku vizu podneto je u ambasadi u Pekingu i to 6.766 zahteva, zatim u Nju Delhiju – 2.973, Šangaju 2.115, Tokiju 1.798, Кairu 1.756.\nSa aspekta državljanstva, srpsku vizu D za zapošljavanje traže najviše državljani Кine – 9.516 zahteva, zatim Indije 1.955, te Ukrajine – 673.\nPunopravno članstvo u EU, uz kompromisno rešenje za pitanje Кosova i Metohije, način je da ostvarimo cilj i Srbiju učinimo uređenom i uspešnom što bi značilo da jesmo na dobrom, evropskom putu, poručio je predsednik Srbije.\n„Кod nas postoji neka trka u tome ko će da kaže da je više za Evropu, a ko ispod žita kaže da je manje za Evropu. Evropa ne pripada samo onima koji bi da iskoriste evropski novac, ne pripada onima u vladi koji kažu da su na evropskom putu jer smatraju da time sprečavaju opoziciju da dođe na vlast, ni onima koji smatraju da je to jedini put da se vlasti dočepaju. Svima nama pripada, ali ne možemo da uzmemo iz Evrope samo ono što nam se sviđa, a da ne prihvatamo ono što nam se ne sviđa“, objasnio je on.\nZnam, dodao je, koliko nama u Srbiji nije lako kada čujemo kritike u vezi „Кosova“, kao i iz oblasti vladavine prava.\nProgram za povezivanje za srpskom dijasporom "Tačka povratka", uz podršku Kancelarije za informacione tehnologije i elektronsku upravu Vlade Republike Srbije, obezbedio je poseban termin za vakcinaciju srpskih državlјana iz dijaspore.\nDržavlјani Srbije koji žive u inostranstvu moći će da se vakcinišu 15. maja u Beogradu, a prijave za imunizaciju dostupne su na sajtu udruženja Tačka povratka https://tackapovratka.rs/poziv-za-vakcinaciju-dijaspore.\nPrijave su otvorene do petka, 30. aprila u 23.59 časova i svako ko se prijavi dobiće potvrdu o terminu vakcinacije kao i o tačnom vremenu kada treba da se pojavi na Beogradskom sajmu.\nDržavlјani Srbije iz dijaspore moći će da biraju između vakcina „Fajzer”, „Sinofarm” i „Sputnjik Ve”, dok će drugu dozu primiti na Beogradskom sajmu 5. juna.\nPoziv se odnosi isklјučivo na državlјane Srbije koji žive u inostranstvu.


Cilj montiranog audio materijala – izvući Šukala iz skupštinske većine | Teslić Online\nBanjaluka – Meta montiranog audio materijala, u kome navodno međunarodni sekretar SNSD-a Željka Cvijanović govori o “kupovini” poslanika, jeste lider NS-a Adam Šukalo, s namjerom da se destabilizuje u okviru strukture sa kojom je bio na listi i izvuče iz skupštinske većine koja je dogovorena, saopšteno je iz SNSD-a.\n“Ovim materijalom se bave oni koji grčevito nastoje da dođu do broja od 42 u Narodnoj skupštini Republike Srpske, i koji, baveći se tom temom, pokušavaju da odvuku pažnju od svoje puzeće politike pred Bakirom Izetbegovićem”, ističe SNSD.\nU saopštenju se napominje da je Izetbegović već danima najvjerodostojniji portparol sve i jedne opozicione partije iz Republike Srpske.\n“On nam, u stvari, svakodnevno saopštava šta su oni to prihvatili u razgovoru s njim, i zašto su oni dobri za provođenje njegovih političkih ciljeva. Iza političkog uspjeha SDA i DF stoji takozvana Građanska koalicija ‘Prvi mart’, a SDS, PDP i NDP nisu s njima otišli da razgovaraju o sastavljanju vlasti na nivou BiH, u čemu bi se vidjelo da je to politički aranžman u kojem Srpska ima svoje mjesto, već su dopuzali da prihvate ideološku platformu SDA i DF”, naglašava SNSD.\nPrevious: Slučaj Beko: Novi dokazi i svjedoci\nNext: Ruski patrijarh prihvatio da posjeti RS\n11. DANI BANJE VRUĆICE\nDa su izbori danas, SNSD bi “pokupio” 39, SDS 15, DNS i PDP po 11 poslanika…


Tuzlanska publika uživa u predstavama - Klix.ba\nTuzlanska publika uživa u predstavama\n22.11.2011. u 11:23\nNakon što su krajem prošle sedmice svečano otvoreni ovogodišnji, XVIII po redu Tuzlanski pozorišni dani, tuzlanska publika je uživala, prvo u izvedbi predstave Malograđanska svadba Narodnog pozorišta Tuzla, a potom i u predstavi Radnička hronika u izvedbi Banjalučkog pozorišta.\nIzvođenjem ove predstave tuzlansko pozorište obilježilo je međunarodnu kulturnu manifestaciju Noć teatra. Nedjelja je bila rezervisana za Hamleta iz sela Mrduša Donja ili Hamlet zna što narod ne zna, Narodnog pozorišta Sarajevo.\nIzvođenje predstava u okviru ove tradicionalne međunarodne pozorišne manifestacije, nastavlja se i u ovoj sedmici, tako je prva pedstava, Leda, u izvođenju Hrvatskog narodnog kazališta iz Osijeka, sinoć oduševila tuzlansku publiku i ispraćena je ovacijama.\nDanas u goste Narodnom pozorištu Tuzla dolazi Narodno pozorište Kikinda i izvest će Generalnu probu samoubistva, Dušana Kovačevića, u režiji Nenada Gvozdenovića. Svoje gostovanje NP Kikinda nastavlja i u srijedu, 23. novembra, kada će se predstaviti najmlađoj publici predstavom Slavuj i kineski car, Miodraga Dinulovića.\nU četvrtak, 24. novembra, čast da se predstavi tuzlanskoj publici pripala je Kruševačkom pozorištu i njihovom Dundu Maroju Marina Držića u režiji Kokana Mladenovića.\nU subotu, 26. novembra, u Narodnom pozorištu Tuzla će biti izvedene dvije predstave: prije podne u 12:00 sati će biti izvedena lutkarska predstava za djecu Zečija škola u izvođenju Hrvatskog kazališta Pečuh, a u večernjem terminu Bosansko narodno pozorište Zenica predstavit će se Opštom bolnicom, Hriste Bojčeva, u režiji Gorana Bajića. U nedjelju, 27. novembra, u Narodnom pozorištu Tuzla će biti izvedena predstava 39 stepenica.\nZanimljivo za ovu predstavu je da je rađena u koprodukciji tri pozorišta, Kazališta Virovitica, Ludens teatra iz Koprivnice i Hrvatskog kazališta iz Pečuha. Kazalište Virovitica gostuje u NP Tuzla i u ponedjeljak, 28. novembra, kada će izvesti predstavu za djecu Mudre se stvari uče iz basni, Jasena Boke.\nČast da svečano zatvori Tuzlanske pozorišne dane 2011 pripala je Gradskom kazalištu Joza Ivakić Vinkovci i predstavi Sluškinje, Jeana Ganeta, u režiji Damira Mađarića.


Komšić za The Financial Times: Za BiH je opasnije da ostane van NATO-a, nego povratak džihadista – Fokus.ba\nKomšić za The Financial Times: Za BiH je opasnije da ostane van NATO-a, nego povratak džihadista\nDaleko opasniji problem za BiH od džihadista povratnika je "sigurnosni rizik ostavljanja BiH van euroatlanskog prostora i članstva u NATO-u", poručio je Komšić\nŽeljko Komšić, predsjedavajući Predsjedništva Bosne i Hercegovine, reagirajući na izjave francuskog predsjednika Emmnuela Macrona o BiH kao “tempiranoj bombi”, izjavio je za “Financial Times” da BiH “nije imala nikakvih problema s manjim brojem stranih boraca” koji su se vratili u zemlju.\nVeće zemlje poput Francuske, kako je kazao Komšić, “imaju vlastite probleme s raznim vrstama ekstremističkih ideologija i grupa”.\nSigurnosni rizik ostavljanja BiH izvan euroatlanskog prostora i članstva u NATO-u, prema Komšićevom mišljenju, daleko je opasniji po Bosnu i Hercegovinu od povratka džihadista.\nMacron je u svom intervjuu iziritirao Bosnu i Hercegovinu, nazivajući je “tempiranom bombom koja otkucava odmah do Hrvatske i suočava se s problemom povratka džihadista”.\nOštri komentari francuskog predsjednika o NATO-u i Balkanu izazvali su razočarenje i u Berlinu. Kancelarka Angela Merkel kritikovala je “drastične riječi” francuskog čelnika protiv transatlanskog saveza, naglašavajući da “to nije moj stav o saradnji unutar NATO-a”.\nGovoreći nakon susreta s budućom predsjednicom Evropske komisije Ursulom von der Leyen, Merkel je ponovila podršku pristupnim pregovorima s blokom, rekavši da smatra “izuzetno bitnim za naše strateške interese da te zemlje ne gube nadu da bi jednoga dana mogle biti u stanju da de pridruže EU”.\nProširenje na zapadni Balkan također bi pomoglo bloku da se bavi osjetljivim pitanjem migracije, koje će biti jedna od ključnih tema s kojima se suočava Evropska komisija pod čelništvom von der Leyen, dodala je Merkel.\nU svom govoru u Berlinu, von der Leyen je izjavila da šefovi vlada članica EU održavaju perspektivu članstva zapadnog Balkana u EU još od 2003. godine.\n– Argumentacija je tada bila da je perspektiva članstva u bloku sidro za evropsku ideju mira u regiji koja je prije 20 godina bila razdirana krvavim sukobom. A istorijat EU od 1989. dokazuje koliko se isplati kad naša unija otvori srce – kazala je von der Leyen.


Banjaluka uskoro dobija trećeg "pauka" | BL Portal\n26. Jula 2019. 9:01\nRaspisan je tender za nabavku novog vozila “Pauk” službe, koje će umnogome olakšati rad ove službe, potvrdili su u Odjeljenju za saobraćaj i puteve.\nGrad trenutno raspolaže sa dva vozila za premještanje nepropisno parkiranih vozila, koja su nabavljena 2008. godine, a uskoro bi trebalo da dobije i treće.\n“Ova dva ‘pauk’ vozila koja imamo u našoj službi nabavljena su 2008. godine, a njihovo vrijeme amortizacije je isteklo, te se u zadnje vrijeme veoma često kvare”, istakli su u ovom odjeljenju.\nGradonačelnik Igor Radojičić ranije je rekao da je potrebno da se “Pauk” služba opremi novim vozilom, te da će ono vremenom samo sebe otplatiti.\nGrađani su često ogorčeni jer im kretanje trotoarom remete nesavjesni vozači, koji svoje četvorotočkaše nepropisno parkiraju, te smatraju da će nabavka novog “pauk” vozila biti od pomoći.\nMirko S., koji živi u naselju Borik, kaže da mu smetaju automobili parkirani na biciklističkim stazama, jer na posao svakodnevno ide biciklom.\n“Često zbog automobila parkiranih na biciklističkim stazama moram biciklom da pređem na trotoar, ako i on nije zakrčen automobilima. Ne mogu ni da zamislim kako je majkama koje djecu voze u kolicima i zbog auta na trotoaru moraju da izađu na ulicu”, rekao je ovaj građanin.